Bloga - La Casa del Café\nBezeroen arreta: 943 433 684\nNespressorekin bateragarriak diren kapsulak\nLa Casa del Café Koffee Cup kapsulak\nCosta Ricako kafea\nTea eta infusioak\nLa Casa del Café\nMinbiziaren aurka konprometituta: ‘Bidai hau batera egingo dugu’\ncafe 23 de uztaila de 2021 Leave a comment\n“Bidai hau batera egingo dugu” lemapean, aste honetan AECC Gipuzkoak bere kanpaina berria aurkeztu du, helburua erakunde bertatik eskaintzen dituzten dohako zerbitzu eta laguntzak zabaltzea izanik. La Casa del Café-n, AECC Gipuzkoaren ideia aitzindari honetan parte hartzeko pribilexua dugu. AECC Gipuzkoaren lan, dohako baliabide eta egoitzen kokapenari buruz Gipuzkoako biztanleria informatzeko, “Minbiziaren aurka aktibo” autobusak […]\ncafe 17 de ekaina de 2021 Leave a comment\nNutricional Neuroscience aldizkariak argitaratutako azterlan baten arabera, kafe kafeinagabeak energia-disponibilitatea handitzen du garunean, dementzia eta bestelako gaixotasun neurodegeneratiboak, hala nola Alzheimerra, pairatzeko arriskua murriztuz. Zehazki, egindako esperimentuetan egiaztatu zutenez, karraskariei 5 hilabetetan zehar kafe kafeinagabea eman ondoren, garuna gai zen glukosa modu askoz eraginkorragoan metabolizatzeko eta neuronentzako erregai gisa erabiltzeko. Hori bereziki baliagarria izango litzateke […]\nKafe-katilu zoragarri bat gozatzeko 5 arau\n5 arauak 1.- Kafearen kalitatea Ezin da kafe-katilu zoragarri bat dastatu kalitate bikaineko kafe batetik abiatu gabe. Kafe merke gehienek jatorri ezberdineko eta kalitate desberdinetako aleak nahasten dituzte. Oso garrantzitsua da aukeraketa onenaren eta txigorketa bikain baten ondoriozko kafe bat izatea, hala nola La Casa del Café markakoa adibidez. 2.- Freskura Kafearen freskura bermatzeko, oso […]\nIrakur ezazu zure etorkizuna kafe-hondarretan. Har ezazu kafe bat katilu zuri batean eta edan ezazu lasai, jakin nahi duzunari buruz hausnartzen duzun bitartean. Edaten bukatzen duzunean, itxaron minutu pare bat, egin ezazu galdera ozen, eta eman buelta katiluari buruz behera jarriz plater baten gainean. Itxaron bost minutu inguru, eta gero has zaitezke irakurtzen. Horretarako jar […]\nKultura bakoitzak kafea prestatzeko eta dastatzeko modu ezberdin bat hartzen du. Hemen dituzu adibide batzuk. Italia Espresoaren jaioterria, hamargarren postuan dago kontsumoari dagokionez. 1645ean ireki zen Venezian munduko lehen “kafe-denda”. Frantzia Batez ere iragazki-kafea kontsumitzen da croissantekin eta baguetteekin, eta adituek brûlerietara jotzen dute. Iparraldean beren ondoko italiarrek baino espreso luzeagoa kontsumitzen dute. Estatu Batuak Iragazki-kafea nagusitzen da, […]\n03 Feb El café y el rendimiento deportivo\n23 Jul Comprometidos contra el cáncer: ‘Este viaje lo hacemos juntos’\n03 Jun Descafeinado para el cerebro\nKafeari buruzko berezitasunak\nCafetera cápsulas SGL Smarty 127,00€\nInfusión de Tila 6,60€\nTé Naranja Limón | Té rojo 6,60€\nSan Martzial, 33\nTel.: 943 433 684\nTelefono bidezko arretaren ordutegia:\nAstelehenetik ostiralera, 9:00etatik 14era eta 16:00etatik 19:30era.\nLarunbatetan, 9:00etatik 14era eta 16:00etatik 19:00era\nZuaznabar Kalea, 49\nTel.: 943 491 642\nBihia, ehoa edo kapsulatan eta behar duzun kafe-makinarako. Kaferik hoberena, nahi duzun eran.\nEzaugarri guztiak kontserbatzeko diseinatutako ontzi batean jasoko duzu zure kafea.\nErosketako 25 eurotik aurrera.\nEz galdu gure nobedadeak!\nBaldintza orokorrak eta konfidentzialtasun-politika onartzen ditut\nEz dugu spamik bidaltzen! Irakurri gure pribatasun-politika informazio gehiago izateko.\nLa Casa del Café © 2021 | Eskubide guztiak erreserbatuta.


Arrosadia Buletina. Nup. Telekomunikazio eta industria ingeniaritza\nTELEKOMUNIKAZIO INGENIARITZA (PROFESIONALIZATZAILEA)\nMaster honek telekomunikazio ingeniaritzaren lanbidean aritzeko gaitzen du eta lau espezialitate ditu: komunikazio aurreratuak, instrumentazioa, energia berriztagarriak eta enpresa.\nMasterrak 2 urteko iraupena du (120 kreditu). Horren bidez, profesional gaitua izanen zara informazioaren gizarte berriaren errekerimenduei aurre egiteko eta inguru sozioekonomikoak gehien eskatutako alderdiei erantzuteko: elkarlanerako lana, orientabide profesionala, eta enpresa-ingurunera egokitzea.\nINDUSTRIA INGENIARITZA (PROFESIONALIZATZAILEA)\nMasterrak 2 urteko iraupena du (120 kreditu). Graduondo honek ingeniari industrialaren lanbidean aritzeko gaitzen du. Sektore eta espezialitate-arlo askotan garatzen ahalko duzu zure lan-jarduera: berrikuntza teknologikoko proiektuak kudeatzea, enpresa-zuzendaritzatik diziplina-anitzeko taldeak zuzentzea, eta I+G+B arloko proiektuak zuzentzea.\nJaso ezazu prestakuntza, edozein diziplinatan proiektu-zuzendari izateko, eta eskura itzazu trebetasunak proiektu baten fase guztiak kudeatzeko, ideiatik obraren behin betiko harreraraino.\nMasterrak urtebeteko iraupena du (60 kreditu), unibertsitateartekoa da, eta master-titulua Errioxako, Oviedoko eta Nafarroako Unibertsitate Publikoak ematen dute batera.\nEspezializatu zaitez hainbat esparrutan aplikatutako ingeniaritza biomedikoan: industrian, enpresan, ospitale-zentroetan eta kudeaketa publikoan, bai eta ikerketa departamentuetan ere.\nMasterrak 1,5 urteko iraupena du (90 kreditu) eta industria- eta enpresa-esparruan lan egiteko gaitzen du, bai eta ospitale-zentroetan eta ikerketa-laborategietan ere, aipaturiko esparru guztietan.\nMODELIZAZIO ETA IKERKETA MATEMATIKOA, ESTATISTIKA ETA KONPUTAZIOA\nJaso ezazu prestakuntza ikerlari gisa aplikazioetan. Maila handia ematen du prestakuntza zientifiko eta teknikoan. Halaber, ezagutza aurreratuak eta esperientzia praktikoa ematen ditu Matematikako eta Estatistikako aplikazioetan, eta informatikaren erabileran, I+G+B arloko lanei dagokienez.\nMasterrak urtebeteko iraupena du (60 kreditu), unibertsitateartekoa da, eta master-titulua Zaragozako, Oviedoko, Errioxako, La Lagunako eta Nafarroako Unibertsitate Publikoak ematen dute batera.\nAditu bihur zaitez materialen eta fabrikazioaren ingeniaritzari loturiko prozesu guztietan: diseinuan, analisian, optimizazioan...\nMasterrak urtebeteko iraupena du (60 kreditu) eta ikerketa-lanetan hastea sustatu nahi du, doktoretza-tesi baten bidez bukatu ahal izateko, bai Fabrikazioaren Ingeniaritzan bai Materialen Zientzian eta Teknologian. Programak ibilbide hispaniar-frantziarra du, eta horri esker, 30 kreditura bitarte Paueko Unibertsitatean egin daitezke.\nMasterrak 1,5 urteko iraupena du (90 kreditu). Espezializatu zaitez mekanikaren alderdirik aurreratuenetan, sistema berrien sorreran, eta portaera mekanikoaren diseinu-teknologia berrien nahiz analisi-metodologia modernoen aplikazioan.\nAditu bihur zaitez berriztagarrietan: baliabideen ebaluazioa, kaptadoreen optimizazioa, energia elektrikora bihurtzea, sistemen integrazioa...\nMasterrak 1,5 urteko iraupena du (72 kreditu) eta energia elektriko banatua sortzeak dakartzan erronka berrietara begira prestakuntza ematen du.\nUnibertsitatearteko programa aitzindaria da Europan, gizartearen garapen teknologikorako funtsezko garrantzia duen esparru batean.\nMasterrak urtebeteko iraupena du (60 kreditu), eta hainbat esparrutan jarduera profesionalean aritzeko behar diren ezagutzez, ulerkuntzaz eta gaitasunez hornituriko profesionalak prestatu nahi ditu: industrian, aholkularitzan, ikerkuntzan, irakaskuntzan, etab.\nMasterrak 1,5 urteko iraupena du (90 kreditu). Esploratu berrikuntza informatikoan dauden joerarik egungoenak, goi mailako eta zorroztasun akademikoko prestakuntza ofizial baten bidez. Informazioaren eta komunikazioaren teknologien sektore honetan espezializatu eta beren lan-aukerak hobetu nahi dituzten profesionalentzat.


Karatxi arriskutsua: megapoliaren desordena arautua\n2020ko apirilaren 05a, igandea | Ordua Euskal Herrian 07:04:20\nNazioartea > Asia > Pakistan\nMunduko hiririk bortitzenaren fama eman diote Pakistango megapoliari, nahiz proportzioei erreparatuz 21 milioi biztanle dauzkan Karatxi ez den Chicago bezain hilkorra. Baina baliagarria da ezagutzeko nola antolatzen eta arautzen diren bortizkeriazko egiturak XXI. mende globalizatuko megapoli berrietan.\nCentral Asia On Line gunetik hartutako argazkian, bi militar Karatxiko kaleetan patruila lanetan, 2010eko abuztuan MQM mugimenduaren lider Raza Haider hil osteko istiluetan. Armadak Pakistanen ez dihardu, Laurent Gayerren hitzetan, bortizkeria darabilten taldeak desarmatzeko lanean, horien arteko gatazkak arautzeko arbitro gisa baizik. Bortizkeria guztiak nahasirik eta elkarri lotuta daude hemen, legezkoak eta ustez ilegalak direnak. Funtzionario publikoek esku hartzen dute ekonomia beltzean, lur zoruen espekulazioan edo uraren eta hondakinen kudeaketan, ahaztu gabe prostituzioa eta jokoa. Militarrek sarritan erabili nahi duten bortizkeria zati bat azpikontratatu egiten diete talde ez legalei. Ordainetan, droga, racketa (xantaia) eta gainerako negozio zikinetan aberastutako ugazabek sistematikoki inbertitzen dute Estatuan, bai politikarien kanpainei lagunduz, bai edozein jardueratan.\nMunduko hiririk bortitzena omen da Karatxi, iaz bertan hemengo karriketan 3.218 pertsona garbitu zituztelako, nahiz eta proportzioetan kalkulatuz (100.000tik 11,3 hilketa) ez den sartzen munduko 50 hiri hilkorrenenen rankingean. Baina ezin uka arrisku handikoak direla Karatxiko auzuneak, telebistak oroitarazten digu sarri. Armak edonoren esku daude, talibanak indartsu dabiltza, Afganistango heroinaren merkaturatzea dago tartean... bortizkeriak badu zertaz elikatu.\n2001ean iritsi zen bertara Laurent Gayer ikerlari frantses gaztea. Topikoen azpian zer zegoen aztertu ostean plazaratu berri du “Karachi. Ordered Disorder and the Struggle for the City” (Araututako desordena eta hiriaren jabe egiteko borroka). Bertolt Brechtek formulatutako “araututako desordena” darabil megapoli berriotako egoera azaltzeko. Liburuan erakutsi du nola antolatzen duten beren jarduera hirian gaizkileek, negozio-buruek eta agintariek hiru helbururen bila beti: botoak, lurraldea eta xantaia. Kontrolik eza estatuak eta armadak zaintzen dute gainetik. Krimenak legea behar duela ongi funtzionatzeko.\nZenbait hedabideri eskainitako elkarrizketez gain, Gayerrek bere liburuaren laburpena utzi du giza zientzien inguruko gai nagusien jarraipena egiten duen La Vie des Idées webgunean: “Karachi ou les lois du désordre” (Karatxi, desordenaren legea).\nIaz hiritzarrean bortizkeriaz bizia galdu zuten 3.218 pertsonetatik herena baino gehiago (1.106) zibilak ziren, egitura etnikoetan oinarrituta dauden alderdi politikoen arteko lehian harrapatuta eroriak. Beste 268 espreski kalitu zituzten, alderdi politikoetako kideak zirelako. Xiitak ari dira auzoak kontrolatzeko borrokan, baina baita suniak ere beren artean, 1980ko hamarkada bukaeran hirira talibanak etorri zirenez geroztik.\nEtniazko osaketari dagokienez, hiri berria da Karatxi. India eta Pakistan zatitu ziren arte gehiengoa osatzen zuten herritar ez-musulmanek alde egin zuten 1947tik aurrera. Beren lekua hartu zuten Indiak kanporatuta iritsitako musulmanek, “Mohajir” jendeak.\nUrduz mintzo diren mohajirrok halako superioritate bat sentitu izan dute lekuko beste etnien ondoan, nagusiki armadaren kontrola daukaten Punjabtarren eta Pakistango Herri Alderdiak ordezkatzen duen Sindhi jendearen aldamenean.\nBeranduago etorri zen Ekialdeko Pakistan zena Bangladesh independente bihurtzea (1971) eta Afganistanen errusiarren kontrako gerra, 1980ko hamarkadan paxtun etniako taliban asko erakarri zituena, eta hauekin batera armak eskuratzeko erraztasuna eta droga trafikoa.\nMohajirren Mugimendu Nazionalak (MQM) eduki du urteotan nagusitasuna Karatxin, hauteskundeetan ere berretsia, baina gainerako etnia eta taldeak saiatu dira hari eragozten agintearen monopolioa. Jokoan daude aginte politikoa, lurzorua, argindarra, enplegu publikoa, pertsonen eta enpresen segurtasuna bermatzeko dirua... Diru legal eta ilegal guztia, alegia.\nMilitarrak, bandak, apezak, dirua\nTalibanen erasoen kontrako autodefentsatik sortu zen arren, MQM laster bilakatu da Mohajir urdu-hiztunen ordezkaria eta Karatxiko indar nagusia. 26 auzoetan barreiatutako 250 unitatez osatuta dago eta herritarren eguneroko bizitza osoan agintzen du, hezkuntzan, burokrazian, osasun sisteman, ekonomian... Bortizkeria krudel eta nabarmena erabiltzen du agintea azpimarratzeko, bere talde bereziek zigortuen gorpu mutilatuak zakuetan sarturik kale eta estolderietan barrena lagatzen dituztelarik, epelentzako ikasgaitzat.\n1991n MQMk desafio egin zion Pakistango estatuari, armadaren zerbitzu sekretuetako ofizial bat bahitu eta torturatuz. Militarrek mendekuz hiru urtez luzatu zituzten errepresaliak MQMren kontrolpeko egitura guztien kontra. Ondoren, bakea sinatzeaz gain, elkarlanean aritu ziren militarrak eta MQM, Pervez Musharraf presidentearen aroan.\nElkarlanak, Karatxin, esan nahi du agintea partekatzea. “Subiranotasun hibrido” horiek eguneroko bizitzan zertan mamitzen den osasun sistema erakusten du, Laurent Gayerrek dioenez. Aspalditik MQMren egoitza da Abbasi Shaheed ospitalea, Nazimabad auzoan. Jendeak sendatzeaz gain, ospitaleak aterpetu ditu alderdiko buruzagiak arriskuan zirenean baina... tortura-lekutzat ere erabili izan da!\nGainerako taldeak berdin saiatzen dira nork bere ospitalea edukitzen. Etnia edo talde bateko herritar bat ezin da sartu besteen ospitalean. Aitzitik, liskarrak direnean zaurituak pertsegitzen dira baita ospitaletan bertan ere. Herritarrek ondo ezagutzen dituzte legeok, zer esanik ez gaixoak edo zaurituak eraman behar dituzten taxizaleek.\nHorixe baita desordena antolatuaren ezaugarrietako bat: liskarren logika aurrez ezagutzen dute herritarrek, iragarrita bezala gertatzen dira. Gayerren hitzetan, “arriskuaren hermeneutika” bat dago. Atzerritarraren begietan ulertezinezko aporia denari bertakoek ezagutzen diote barne mekanika.\nKaratxiko liskar eta bortizkeriek egutegi, geografia eta molde jakinak dauzkate. Talde batek probokaziotzat jotako zerbait gertatutakoan (poliziaren sarekada, istripua, lider baten hilketa, otoitzerako leku baten kontrako erasoa...) ondoko hiruzpalau egunetan luzatuko dira istilu gogorrak zirkulu zentrokideetan, eta bukaeran polizia agertuko da ordena jartzeko itxurak eginez. MQMko buruzagi bat uda honetan Londresen atxilotu zutenean, ordu beteren buruan milioika jende presaka sartu zen nor bere etxean, bidean haurrak hartuta, erreakzioak aurreikusirik.\nBateko eta besteko miliziek xantaia egiten dietenez lurjabe, industrial eta merkatariei, hauek ere egokitu dira. Areago, ugazaba handiek ikasi dute indar horiekin negoziatzen eta etekina ateratzen neoliberalismoaren garaiotan, batik bat Karatxin nagusi diren oihalgintzako eta farmaziako enpresaburuek. Miliziok laguntzailetzat dauzkate, langileak hobeto kontrolatu eta lan merkatua malgutuz kosteak merkatzeko. Honetan ere obreroak pagatzaile.\nEta Estatuak? Bortizkeriaren monopolioari uko eginez, bere ustez dagokion zatia eskuratzen ahalegintzen da. “Complexe miliciano-industriel” deitzen dio Gayerrek Karatxin agintzen duen multzo konplexuari. Bukaeran igarpen ilun hau dagi Gayerrek: alde guztietatik zanpatua, gero eta okerrago bizi den Karatxiko jende xumeari ez zaio bere etsipenean geratzen azken santu bat baizik: islamista erradikalak.\nKanal honetan artxibatua: Pakistan\nPakistan kanaletik interesatuko zaizu...


Etxarri Aranazko Udala :: Albisteak - ALDEZ AURREKO KONTSULTA: ETXARRI ARANAZKO HERRIKO ERAIKUNTZEN ZAHARBERRITZE ETA APAINKETA ETA BESTELAKO OBRETARAKO LAGUNTZAK ARAUTZEN DITUEN ORDENANTZA\nHasiera » Albisteak » ALDEZ AURREKO KONTSULTA: ETXARRI ARANAZKO HERRIKO ERAIKUNTZEN ZAHARBERRITZE ETA APAINKETA ETA BESTELAKO OBRETARAKO LAGUNTZAK ARAUTZEN DITUEN ORDENANTZA\nALDEZ AURREKO KONTSULTA: ETXARRI ARANAZKO HERRIKO ERAIKUNTZEN ZAHARBERRITZE ETA APAINKETA ETA BESTELAKO OBRETARAKO LAGUNTZAK ARAUTZEN DITUEN ORDENANTZA\nORDENANTZAREN TESTUA ( ZIRIBORROA)\nDokumentu honen helburua da horri erantzutea, eta Etxarri Aranazen eraikuntzen zaharberritze\neta apainketa eta bestelako obretarako laguntzak arautzen dituen ordenantzaren gaineko aldez aurreko kontsultarako oinarri izatea, halako moduz non arauaren hartzaile izan daitezkeenek, eta herritarrek oro har, aukera izan dezaten parte hartzeko eta ekarpenak egiteko.\nInteres orokorreko arrazoi sozialak direla-eta, Etxarri Aranazko herria dinamizatzea ordenantza honen helburuetako bat da. Horretarako, eraikinak zaharberritzeko jarduerak lagundu eta bultzatuko dira, jarduera horietarako Udalaren laguntzak emanez eta arautuz.\nAipatutako laguntzak arautzeko udalerrian kokaturik dauden eraikuntzen eta etorkizunean egin litezkeen eraikuntza eta lanak arautuko dituen zaharberritze, edertze eta apainketari buruzko ordenantza onestea nahitaezkoa da.\nEgikaritze Materialerako Kostearen (EMK) ehuneko jakin bati dagokion laguntza jasoko dute eraikuntza, lan eta instalazioetan eginen diren hainbat jarduerek. Laguntza hauek jasotzeko, obra baimenaren eskatzaileak Udalak eskatzen dion dokumentazio guztia aurkeztu beharko du; nahitaezkoa da eskatzaileak Etxarri Aranazko Udalarekiko betebehar fiskalak ordainduta edukitzea eta Udalak emandako baimenetik kanpo obraren bat egin bada edo Udalak ezarritako baldintzak betetzetzen ez badira, laguntza ez da onartuko.\nBeraz, ordenantza honen helburua da arautzea, alde batetik Etxarri Aranazko eraikinak zaharberritzeko jarduerak lagundu eta bultzatuko, eta bestetik jarduera horietarako Udalaren laguntzak emanez eta arautuz


G.A.Z Limbo: "Gorpuzkingzekoek Berri Txarraken antzera etenaldi mugagabe bat iragarri dutenez, beraien lekua betetzera gatoz!" — Gaztezulo\nG.A.Z Limbo: "Gorpuzkingzekoek Berri Txarraken antzera etenaldi mugagabe bat iragarri dutenez, beraien lekua betetzera gatoz!"\nG.A.Z Limbo: "Gorpuzkingzekoek Berri Txarraken antzera etenaldi mugagabe bat iragarri dutenez, beraien lekua betetzera gatoz!" G.A.Z Limbo musika taldearen sare sozialak miatuz gero, "Lekitxoko musika taldia. Estiluak ikasten eta probaten egunero. Dana autoekoiztuta eta lekitxarrez !" esaldia ageri da. Hori hala den frogatzeko eta gaur bertan estreinatu duten bideokliparen sormen prozesuaren inguruan hausnartzeko, taldekideekin elkartu gara. https://www.gaztezulo.eus/albisteak/gorpuzkingzekoek-berri-txarraken-antzera-etenaldi-mugagabe-bat-iragarri-dutenez-beraien-lekua-betetzera-gatoz-1 https://www.gaztezulo.eus/albisteak/gorpuzkingzekoek-berri-txarraken-antzera-etenaldi-mugagabe-bat-iragarri-dutenez-beraien-lekua-betetzera-gatoz-1/@@download/image/22222.jpg\nG.A.Z Limbo musika taldearen sare sozialak miatuz gero, "Lekitxoko musika taldia. Estiluak ikasten eta probaten egunero. Dana autoekoiztuta eta lekitxarrez !" esaldia ageri da. Hori hala den frogatzeko eta gaur bertan estreinatu duten bideokliparen sormen prozesuaren inguruan hausnartzeko, taldekideekin elkartu gara.\nOinarrizko galderatik hasiko naiz: Gaz Limbo, zergatik izen hori?\nAlde batetik G.A.Z Limboko “G.A.Z” gure abizenen inizialen batura da. Bestetik “limbo”k erreferentzia zuzena egiten du gure azken hiru urteetako noraeza musikalari. Bizitza guztia genero ezberdinetatik edaten eta babesten egon ostean, euskal musika mailan garatu gabeko eta mundu mailan geroz eta indar gehiago hartzen ari den genero bati lekua egiten hasi gara. Honen harira abenduan disko bat argitaratzera goaz Buruaz Beste izenekoa, honek, lotura zuzena izango du taldearen izenarekin. Euskal Herri mailan garatu ez den estilo batetara buruz behera bota garelako.\nLekeitiotik zatozte, herrian bertan zuen moduko talderik bada?\nEz. SKRRk asko! Nahikoa eta (Carlos) soberan batekin.\nTrap generoa egiten duzuela esango zenukete?\nBai. Trapa egiten duten metal zaleak gara. Hip-hop eta rap-a eredu bezala hartuz eta metalean bereizgarriak diren ahots eta ezaugarriak gehituz trapa gure iluntasunera ekartzeaz arduratzen gara. Azpimarratzekoa da, abesti guztiak gure euskalkian egiten ditugula, hau da, Lekittarrez. EGA izatea ez dugulako beharrezkoa ikusten.\nGenero honen aldekoak zaretela imajinatzen dut, baina nabaria da aurkari asko dituela. Zergatik uste duzue horrela dela?\nZergatik ez zen onartua izan Korrika 2019ko abestia? Zergatik jarraitzen dute duela 20 urteko talde berdinek karteletan? Zergatik diote Modus Operandikoek “zerbait ezberdina egingo dutela” eta betiko kaka egiten dute? Euskaldunok oso kontserbadoreak garelako eta gauza berriei beldur diegulako.\nUste duzue euskal musikan, betiko izenek ez diotela aukerarik uzten talde berriei?\nOraindik kaka da nagusi euskal musikan, betiko ikusleek ez diote aukerarik uzten formula berriei! Sortzen diren talde berriak, gailurrean dauden taldeen imitazioak dira. Talde berriak formula zaharrak.\n“ABESTI GUZTIAK GURE EUSKALKIAN EGITEN DITUGU, LEKITTARREZ. EGA IZATEA EZ DUGULAKO BEHARREZKOA IKUSTEN”.\nZeintzuk dira zuen erreferenteak?\nEuskal Herri mailan Jousilouli eta Anestesia, besterik ez! Nazioarteko ereduei dagokionez, Fever 333, $uicideBoy$, Ghostemane, Hed PE eta Taburete besteak beste.\nIkusi dugu Gorpuzkinz taldearen kolaborazioa izan duzuela, identifikatuak sentitzen zarete beraiekin?\nEz, baina inbidia osasuntsu bat sentitzen dugu beraien jarrerarekiko. Euskal Herriak behar izan duen zuzeneko showa dira. Purismoa apurtu behar da.\n“Euskal Herriko traparen heroiak” direla esan dute askotan beraiek; zuek nola identifikatzen zarete?\nGorpuzkingzekoek Berri Txarraken antzera etenaldi mugagabe bat iragarri dutenez, beraien lekua betetzera gatoz! Beraien itzuleran ez da lekurik egongo eszenaren gailurrean!\nNola sortu zen bideokliparen ideia?\nKontziente gara, gaur egun musika ez dela belarrietatik soilik kontsumitzen, TDA pairatzen duen gizarteari estimulu indartsuak eman behar zaizkio. Zer indartsuago Zakil Onilen besoak baino?\nZer kontatu nahi izan duzue bideokliparekin?\nHasieran bai, baina orain ez diogu garrantzi berezirik ematen bideoko edukiari, denborarekin konturatu gara inprobisatuz eta naturaltasunez ateratzen zaizkigula bideoklip onenak, eta hori nabaria da YouTubeko ikustaldi kopuruan.\n"ZERGATIK DIOTE MODUS OPERANDIKOEK “ZERBAIT EZBERDINA EGINGO DUTELA” ETA BETIKO KAKA EGITEN DUTE?"\nNolakoak dira zuen zuzenekoak?\nIlunak eta indartsuak! Batez ere ilunak, bai sortzen den giroagatik eta baita erabiltzen dugun argiztapen ekipoagatik. Musika eta soinuak jartzeaz gain, irudiak ere txertatzen ditugu proiektore baten bidez, eskuz doazen bi elementu dira uneoro, soinua eta irudia. Ikusgarritasuna eta ikusmina sortzen dugu, ikusleekin hartu-eman handia daukagu, neurri berdinean gaude. Kontua ez da Ikuslea G.A.Z Limbori begira egotea, denok gara G.A.Z Limbo eszenatikoan dantzan.\nGAUR BERTAN ESTREINATU DUTE BIDEOKLIP BERRIA:\nEkoiztetxeen laguntzarik gabe, etxean ekoiztutako bideoklipa da. Joseba (ahotsa) eta Gaizka (DJ) sortutako kantua.\nEgilea; Ibai Zabala.


Zientzialariek eguzki argia sendagai bihurtzeko hosto artifizialak eraiki dituzte - BGR - TELES RELAY\nHOME » SCIENCE Zientzialariek eguzki artifizialak sendagai bihurtzen dituzten hosto artifizialak eraiki dituzte - BGR\nGure eguzkia ustiatzen ikasten hasiak garen energia iturri izugarri eta oparoa da. Landareek, bestalde, ezin hobeto menderatzen dute zeruak emandako energia askea, beraz, naturala da zientzialariek inspirazio iturri hau hartzea.\norain etengabeko ahalegina Eindhoven taldeko ikertzaileak. Teknologia Unibertsitateak xafla artifizial itxaropentsu mota berria ekoitzi du. Hosto naturalak bezala, hosto artifizialek eguzki argia xurgatzen dute eta guztiz berria den zerbait sortzeko erabiltzen dute. Mini erreaktore hauek, landare bizidunentzako erregai sortu beharrean, gizakientzako drogak sor ditzakete.\nAspaldidanik hosto artifizialen sistema honetan, lehen prototipoa 2016-en aurkeztuz. Orain teknologia hobetu da eta ikertzaileek diote koloretako hosto faltsuak imajina daitezkeen droga mota guztiak sortzeko erabil daitezkeela.\nAma Naturaren seinaleak, erreaktore txikiek hostoak bezala zainak isurtzen dituzten kanal korapilatsuak erabiltzen dituzte. Eguzkiak hostoetan likido batzuk jotzen dituenean, erreakzio kimikoa sortzen du. Normalean elektrizitatea, produktu kimiko korrosiboak edo biak beharko lituzkeen prozesua da, baina eguzki argia drogen produkzioa erregulatzeko erabilita, askoz ere iraunkorragoa bihurtzen da.\nZientzialariek pentsatzen dute horrelako sistemak erabiltzea medikuntza laburra den lekuetan. zaila da lokalean hornitzea eta ekoiztea. Aurrerapen horiekin askoz errazagoa izango litzateke drogak antimalarioak ekoiztea elektrizitate-sarerik gabe.\n"Teknologia hau praktikan jartzeko oztoporik ez dago egunean zehar bakarrik funtzionatzen duenean", dio Timothy Noelek, ikerketa zuzentzen baitu. esan zuen adierazpen batean . "Hosto artifizialak primeran eskalagarriak dira; eguzkia dagoen tokian, funtzionatzen du. Erreaktoreak erraz eskalatu daitezke, eta, berez, modu merke eta autonomoan, eguzki-produktu kimikoen kostu eraginkorra lortzeko egokiak dira. "


BERTAN BEHERA ARARTEKO ERAKUNDEA SORTU ETA ARAUTZEKO LEGEAREN 35. URTEURRENA\nLekua Eusko Legebiltzarra\nDatak: art, 21/04/2020 - azk, 22/04/2020\nOrdua: 9:30 -15:00\nLegegintzaldi honetan zehar, Eusko Legebiltzarra mintegi-ziklo bat egiten ari da, zeina, 'Legeen Geroa-El futuro de las Leyes' izenarekin, gure erakundeak onartutako legeei buruz hausnartzea baitu helburu, gure gizartean sakonera handia duten legeak baitira. Kontua da lege horietako bakoitzaren ebaluazioa egitea, lege horien garapenak eta gizartean izan duten inplementatzea aztertzea, bai eta herritarren beharrei erantzuteko hobetzeko aukerak ahalbidetzea ere; etengabeko bilakaeran dauden herritarrak eta arau-testuak hobetzeko bideak zabaltzen ari diren herritarrak.\n1985eko otsailaren 27an, Eusko Legebiltzarrak Ararteko erakundea sortu eta arautzeko legea onartu zen.\nUrte asko pasatu dira, eta gizartea aldatu egin da denbora honetan. Era berean, aldatu egin da administrazioek beren ahalak baliatzeko eta herritarrekin harremanetan jartzeko duten modua. Ondorioz, behar berriak sortu dira, zeinei defentsa-erakundeek aurre egin behar dieten\nHorregatik, Eusko Legebiltzarraren 40. urteurreneko ekitaldien barruan eta Arartekoaren Legea onartu zenetik 35 urte beteko direnean, Legebiltzarrak eta Arartekoak gogoeta-gune hau antolatu dute egindako bidea aztertzeko eta herri-defendatzaile erakundeek, autonomikoek zein europarrek, haren bilakaeran lagun izan dituzten hainbat tresna ezagutzeko.\nMintegi hori Eusko Legebiltzarrak eta Arartekoak antolatu dute, Legeen geroa-El futuro de las leyes zikloaren barruan, eta apirilaren 21ean eta 22an izango da euskal ganberan. (Erantsita doakizu behin-behineko programa).\nJardunaldi horietan, herriaren defendatzaileen eta gai hori zorroztasun akademikoz landuko duten adituen ikuspuntua izango dugu, baita egungo legebiltzarkideena ere, legean egin daitezkeen hobekuntzak baloratzeko eta gure gizarte aldakorraren beharretara egokitzeko.


Urrezko Hortzak / Parrillak - Popular Jewelry\nParrila ikonikoa 1980ko hamarkadan sortu zen hip-hip-en urte berrietan. Garai bateko diseinu sinpleagoek eboluzionatu egin dute bitxigintzako industriak bere metodoetan pixkanaka hobekuntzak egin baititu. 30 urtez, Popular Jewelry bitxien diseinu pertsonalizatuaren abangoardian egon da; parrillak ez ziren salbuespena. Txapel bakar batetik urrezko eta diamantezko bokata batera ... Popular Jewelry denak egin ditu.\nGure Parrilla pertsonalizatuak - gutako hitz bat.\nAbisu gisa: horiek ez dira parrila ahulak, generikoak, tamaina bakarrekoak, eskatzeko prestatuta daude; jantziaren neurrira egindako neurrira. Egokituko dira bakarrik diseinatutako bezeroarentzako. Inoiz ikusi al duzu krimenen saio bat, non gorputz baten profila desagertutako pertsonen hortz-erregistroekin parekatzen saiatzen diren? Beno, bihurtzen da metodo saiatu eta egiazkoa dela; Pertsona baten hortz-profila bere ADNa bezalakoa da. Bitxikeriaren eta kalitatearen izenean, gure parrillak lodiagoak eta iraunkorrak bihurtzen ditugu gure lehiaketakoekin bereizteko. Ipurdia apurtutako lagunei irribarre distiratsu hori ematen badiezu, litekeena da kopeta zimurtsu batekin amaitzea; dentista horren fakturatik zure parrilla behartu nahian moztu zituzten hortzak konpontzen dituzte. Kalitatezko landutako bitxi pertsonalizatu guztiak bezala, parrilla pertsonalizatuak xehetasun eta artisautza arreta handienarekin egiten dira. Gure parrillak 150 dolarrekoak dira (zilarrezko txapel arrunt bakarra) eta handik igotzen dira. Hortzak ondo egin. Hemen. Bitartekaririk gabe. Harro egina New Yorken.\nEskatutako informazioa gurekin eta kontuan hartu beharreko gauzak.\n1) Goiko edo beheko hortzak? (Tops / ipurdiak)\n2) Zenbat eta zein hortz? (Ebakitzaileak, kanalak, molak)\n3) Zein metal preziatu mota? (Zilarrezko Sterlinga, Urrea (10K, 14K, 18K), Platinoa)\n4) Zer kolore mota? (Arrosa, zuria, horia)\n5) Zer akabera mota? (Leundu, Matte, etab.)\n6) Diseinuaren zehaztapenak? (Aurpegi osoa / Ireki aurpegia / Gap / etab.)\n7) Gomendioak ezarri nahi zenituzke?\nZein motatako eta koloretakoa?\n8) Ahal baduzu, bidali marrazki bat / zirriborroa / argazkia / irudia zer diseinu mota ari zaren ulertzen laguntzeko.\n9) Etorkizun hurbilean hortzekin lanik egiteko asmorik al duzue (horrek aurrerago moldatzeko moduari eragin diezaioke). Zain dauden / amaitzen ari diren hortz prozedurak betetzeko gomendatzen dugu plantxa eskaera egin aurretik gurekin parrillak epe luzera egokitzeko.\nGreen Diamond Custom Parrilla\nBeheko solidoa Zortzi Hortz Laser Grabatutako Parrila\nKapako leiho irekia\nGoiko sei hortz osoko parrilla arruntak (urre horia / urre zuria)\nOsoko erretilu arrunt solidoak\nIced-Out Caps (Diamante zuria; Pavé Stonesetting)\nGrabatu pertsonalizatuak ("Deabrurako" Kanji karaktereak)\nGrabatu pertsonalizatuak (Cannabis hostoa)\nGrabatu pertsonalizatuak (Playboy Bunny)\nNeurrira egindako diamante diseinuak (gurutzea)\nDiamante hautsa / marko irekiko errenkada\nGuztiz gainezka (prong stoneetting; urrezko eta arrosa zafiroak)\nIced-Out Marko irekiak\nDiamantez moztutako marko irekiak\nDiamante hautsa (bi tonukoa)\nLeundutako uhin klasikoak\nTantaka (beheko errenkada bakarrik)\nDiamante hautsa (zilarra)\nIced-Out Bar (kanal harritzea; 2 errenkada)


Garapen Jasangarriaren inguruko Nazio Batuen Biltzarra | UNICEF\nGarapen Jasangarriaren inguruko Nazio Batuen Biltzarra\n"Haurrak guk eraikiko dugun etorkizunean biziko dira"\nKhaled Mansour-ek idatzia, UNICEFeko Komunikazio Zuzendaria New York-en\nPlanetan 7.000 milioi pertsona bizi direnean, Rio de Janeiro-n nazioarteko erkidegoak bere buruari zera galdetu beharko lioke: zer esan nahi du garapen jasangarriak munduan bizi diren 2.200 milioi haurrentzako. Azken finean, nahi dugun eta eraikitzen ari garen etorkizuna, beraiena eta beraien seme-alabena izango da eta horrekin bizi beharko dute. Eta bidezkoagoa izan beharko luke.\nGarapen jasangarriak, ekonomiaren, gizartearen eta ingurumenaren artean dauden elkarren arteko loturak existitzen direla aktiboki onartzea, ulertzea eta ekitearekinharremana du. Azken hamarkadetan haurren heriotzen eta pobreziaren murrizketan, haurren eskolatzean eta ur edangarria eskuragarri izateanlorturiko aurrerapenek ez dute aurrekaririk izan. Hala eta guztiz ere, hobekuntza hauek ez dute garapen ekitatiboa lortu denik esan nahi.\nAdibidez, UNICEFek egin berri duen ikerketa baten adierazten den bezala, aztertu diren 26 herrialdeetatik 18tan,biztanle aberatsenen %20aren eta pobreenen %20aren arteko desberdintasunak ez dira murriztu, nahiz etahaurren heriotza-tasaren murrizketa garrantzitsuaeman den. Batezbesteko hauek desberdintasunaren historia ezkutatzen dute.\nUNICEFentzat ez da nahikoa soilik haurrek garapen jasangarria sortzen duenaren muinean egon behar dutela eztabaidatzeak. Liderrek aurre egin beharreko lan ikaragarria zera da: garapenaren onurak hedatzea eta familia guztiengana heltzea. Desberdintasun handiek jarraitu egiten dute edota handitu egiten dira eta herrialde askotan, erkidego pobreenenak desabantaila argian jartzen dira sistematikoki.\nGarai honetan, garapenaren ikuspegia aldatzen doa eta ez soilik mundu mailako krisi ekonomikoaren ondorioz. Aldaketak nabariak izan ziren iaz Busan-en ospatu zen laguntzaren eraginkortasunaren inguruko Foroan eta agerikoagoak dira Rio de Janeiro-n ospatuko den Garapen Jasangarriaren inguruko Nazio Batuen Biltzarra hurbiltzen doan heinean.\nIkuspegi berri honen inguruan, Nazio Batuen Idazkari Nagusiakgarapen jasangarriaren helburuak zehazteko deia luzatu du, egungo Milurteko Garapenerako Helburuak(MGH) oinarri gisa harturik eraiki behar direnak, eta "hazkunde ekonomiko dinamiko baten, planetaren errespetuaren eta gizarte ekitatearen oinarriak ezartzeko" eskaera ere egin du.\nMGHaren ondorengo agendaren inguruko Rio-ko eztabaideknazioarteko erkidegoak garapenaren eta hazkundearen inguruan duen pentsamoldea aldatu ahal izango lukete.\nAldaketa honen beharra argia da, azken urteetan batera gertatzen ari diren elikadura, finantza eta ekonomia arloko krisiak hondamendi naturalekin bat egiten dutenean, maila guztietako oreka eta segurtasun eza sortzen baitute.Osasuna eta hezkuntza bezalako sektore sozialetanbidezko inbertsioa egiteak, gizarte eta politika mailako egonkortasuna sortzen du eta etorkizuneko eraginei aurre egiteko ahalmena eraikitzen du.\nbrasil eta indonesia-ko adibideak\nBrasil eta Indonesia honen adibide argiak dira. Herrialde hauek, mundu mailako atzerapenari aurre egiteko gaitasun hobea izan dute beste herrialde batzuekin alderatuz. Gainera Bangladesh-ek hondamendi naturalei erantzun hobea ondoko arrazoiei esker eman da: ekonomia dibertsifikatuagoa, pobrezia murrizteko dituen programak eta urrutien zein hondamendiak pairatzeko guneetako kalteberenak diren erkidegoei babesa emateko ahaleginak.\nBeste alde batetik, haurrengan inbertitzearen ondorioak erraz ikus daitezke. Neskatilak urte bat gehiago eskolara joanez gero, beraien etorkizuneko soldatak %10 eta %20 igo daitezke; gainera soldata horiek, emakumeek gizonek baino gehiago familan inbertitzen dute berriro, aukera eta oparotasun ziklo berri bat abian jarriz.\nMunduko Bankuak, nutrizioan inbertitzeak herrialde batekoBPGaren %2 eta %3 bitarteko igoera, gutxienez, ekar dezakeeta estimatzen du. Nutrizioak osasunarengan, ongizatearengan eta garapenarengan duen eragina kontuan hartuz,UNICEF ahalegin horiek areagotzen ari da desnutrizioa murrizteko asmoz, mundu zein nazio mailan.\nEkitatea pobreziaren gurpir zoroarekin bukatzeko\nGarapen ekitatiboagoa eta jasangarriagoa egingarria da, moralki egokia eta zentzuzkoa da, eta aldi berean haurren eskubideak bermatzen ditu. Haurrengan modu ekitatiboan inbertitzeak pobrezia belaunaldiz belaunaldi transmititzearekin bukatzen du, gizarte egonkorragoak eta hezkunde jasangarria lortzen laguntzen du.\nIkuspegi hau, baliabide urriak eragin handiena izan dezaketen tokietara bideratuz hasten da: pobreziaren, generoaren, kokapen geografikoaren zein edonolako oztopo baztertzaileren ondorioz gabeziak pairatzen dituzten haurrei bideratuz hain zuzen ere.\nAzkenik, haurren eskubideen printzipio zuzentzailea praktikan jar daiteke garapen jasangarria lortzeko sozialki ekitatiboa den ikuspegi baten bitartez. Beste modu batera esanda, etorkizuneko belaunaldientzat (gaurko haurrentzat) garapena benetan jasangarria eta onuragarria izan dadin, ekitatiboa izan behar du.


Lan mundura gertatzeko argibideak jaso dituzte goi mailako heziketa zikloetako ikasleek - Debagoiena - Goiena.eus\nLan mundura gertatzeko argibideak jaso dituzte goi mailako heziketa zikloetako ikasleek\nMirari Altube 2017-12-06 08:49\nEskola politeknikoko goi mailako heziketa zikloetako ikasleek lan munduaren gaineko esperientziak ezagutu zituzten atzo, eskolan bertan. Batetik, bost ikasle ohik euren bizipenak kontatu zizkieten mahai baten bueltako solasaldian, eta bestetik, hainbat enpresatako ordezkarien argibideak jaso zituzten.\nLangileek izan behar dituzten gaitasun eta konpetentzien inguruan ikasleek hausnar dezaten antolatutako jardunaldia izan zen atzo, Arrasaten, egindakoa. Laneratze prozesuak inplikazio altuagoa eskatzen duela gaur egun jakinarazi zieten elkartutakoei, eta era berean, gogorarazi lana bilatzeko aukerak areagotzeko zeharkako konpetentziak garatzea beharrezkoa dela.\nIldo horretatik, informazio ona izatea ezinbestekotzat jo zuten: "Batetik kanpoan zer dagoen, lan merkatua eta horren egungo egoera eta norabidea ezagutzea, zein profil eskatzen diren; eta bestetik, norberaren barnean zer dagoen, zeintzuk diren gure benetako interesak, gure indarguneak lana bilatzerakoan edo hobetzeko alderdiak".\nBost ikasle ohirekin batera izan ziren kontu-kontari Mondragoneko Gestio Sozialeko Iñaki Belaustegi eta Soraluze Scoop. kooperatibako Ingeniaritza Saileko zuzendari Javier Torrella.


Udalak bere udal tasa, lehiaketa publiko, errekurtso eta eskaera guztien administrazio epeak eten ditu | zuIN\nUdalak bere udal tasa, lehiaketa publiko, errekurtso eta eskaera guztien administrazio epeak eten ditu\nGobernu taldeak berretsitako neurria da, asteburu honetan koronabirusaren hedapena geldiarazteko ezohiko neurriak jasotzen dituen Errege Dekretua argitaratu ondoren\n2020ko martxoaren 17a, asteartea. Udalerriko egoeraren bilakaera aztertzeko eta koronabirusaren hedapena geldiarazteko neurriak hartzeko Udalean eratutako lan-mahaiak egunero funtzionatzen jarraitzen du, Ander Añibarro alkatearen koordinazioarekin eta Gobernu taldeko kideen, udal teknikarien eta segurtasun eta larrialdietako profesionalen parte-hartzearekin.\nHorrela, Espainiako Gobernuak Errege Dekretua asteburu honetan argitaratu ondoren, tokiko gobernu-taldeak, hura betetzeko asmoz, udalean indarrean dauden administrazio-epe guztiak eteteko erabakia ofizialdu du.\nTokiko administrazioaren, herritarren edo enpresen eskubideak kaltetu ez daitezen lortu nahi da. Horretarako, martxoaren 14ko 463/2020 Errege Dekretuak, COVID-19k eragindako osasun-krisia kudeatzeko alarma-egoera deklaratzen duenak, prozesu- eta administrazio-epeak etetea xedatzen du, bai eta era guztietako ekintzak gauzatzeko legezko epeak preskribatzea eta iraungitzea ere.\nZehazki, neurri horrek udal-tasak kobratzeko, lehiaketa publikoetarako, errekurtsoak jartzeko eta herritarren eskaerak ebazteko ezarritako epeei edo datei eragiten die.\nUdalerriko aparteko alarma-egoeraren jarraipenari buruz egiten den balorazioa zuzena eta gorabeherarik gabekoa da, lan-mahaiaren goizeko bileretako ondorioetatik ondorioztatzen denez. Era berean, Ministroen Kontseiluak asteburu honetan onartutako Errege Dekretuaren neurriek indarrean jarraitzen dute. Horren arabera, herritarrek etxean egon beharko dute datozen egunetan, eta honako kasu hauetan bakarrik irten ahal izango dira kalera:\nHauek dira zabalik mantenduko diren saltokiak: prentsa eta papergintza saltzeko establezimenduak, estankoak, optikak, ortopediak, animalientzako elikadura dendak, tindategiak eta informatika zerbitzuen dendak.\nHala ere, ezin izango da establezimenduetan egon ezinbestekoa baino denbora gehiago, eta urruntze neurriak errespetatu beharko dira, eta ez pertsonak kontzentratu. Internet bidezko merkataritza zerbitzuan mantenduko da.\nGomendioak beti osasun agintarien koronavirusaren aurrean jarraitzea gomendatzen da. Albiste faltsuen aurrean, garrantzitsua da udalaren web orria eta sare sozialak bezalako iturri ofizialei soilik kasu egitea. Gaixotasunaren transmisio-eremu batera bidaiatu ondoren zalantzarik edo sintomarik baduzu, Osasun Kontseiluaren telefonora dei dezakezu: 900 20 30 50.\nCOVID-19ren hedapena prebenitzeko modurik eraginkorrena eskuak garbitzea da; maskarak sintomak badituzu edo adinekoekin edo immunodeprimituekin kontaktua baduzu soilik dira gomendagarriak.\n← Bakarrik bizi diren eta hornitzera atera ezin diren adineko pertsonei eta gaixoei erosketak egiteko borondatezko zerbitzua\nLaudioko Udalak 125.909,08 euro jaso ditu Eusko Jaurlaritzatik Santa Maria del Yermoko apaizetxe zaharra birgaitzeko →


UZTEN DU SAN FRANZISKOK\nAlverna mendiko lanak eliza ta gañerakuak bukatu ziranian, artu zuan gure Aita-lenak Erromara juateko asmua. Gogoz egongo zan mendi artan beste eginkizunik izan ezpalu iñun; baña egunetik egunera bere ordena ugaritzen zan, eta zenbat seme geiago biltzen ziran bere banderari jarraitu nairik, oek arte-maña aundiak eskatzen zioten, eta, gauzak biar bezela antolatzeko, toki aldatzia nai ta naiezkua zan. Beraz, gero arteko agur bat eginik mendi artan gelditzen ziran seme-anaiai, eta denboraz izan biar zuan Golgota bigarrena beretzat, utzirik guziya ondo moldatua, abiatu zan Erromarunz. Bidian egin zituan mirari guziyak emen ipintzera, nai baño aundiagua aterako litzaket liburu au. Badira batzuek ezin orregatik ixilik igaro nintzakianak; beragatik emen jarriko ditut.\nSantuaren izen ona ain zan zabaldu ordukoz, edozein erritara juan zedilla, erri guzia biltzen zan tokirik zabalenera, beraren itza aditu naiaz. Txiki ziran elizak; erribera ta zelai, landa iraetak onentzat biar ziran. Eldu zan Fabrianoko errira, asi zan predikatzen, jauregi berria egiten ari ziran aurrian. Argin ta gañerakuak ots aundia ateratzen zuten, ezin aditzeraño Santuaren itzak. Denbora piskatxo batian, esan zien langilliai Franziskok, egon zitezela geldi. Esan oni etzioten begiratu langilliak. Ikusirik au, biotz penatuarekin esan zuan: «Alperrik da gizonak egiten duan lana, Jaungoikua lagun ezpada. Laster lur jo biar du jauregi orrek; baña ez gizonek ta ez aberek miñik artuko eztu». Egun artan bertan, etxiak lur jo zuan ta iñork ere miñik artu etzuan.\nFrabrianoko erri onetatik legua bat mendi aldera, arkaitz ta arrieta besterik etzan bakardade illun batian, arkitzen zan Ama Birjiñari eskaiñitako San Benitoren alabak iduki zuten etxe santu utzitako bat. Ararat juateko nola zeuden asko bide-xiur, lenbiziko Santua igarotzian, bidiak galdu zituan. Nekazari bat ari zan uztarri batekin arian an inguruan. Bide onian jarriko ote zukian, juan zitzaion gure Santua, eta erantzun zion nekazariak: «Ba, uztarri ta aria utzita, lana galduta, juango naitzatzu bidia erakustera». Alere, ain gozo ta umill ikusi zuanian gizontxo ura nekazari ark, urrikaldurik, guzia utzita lagundu zion bide onian jarri arte. Itzuli zan, Franziskori lagun egin onduan bere sorora, ta arkitu zuan soro guztia ederki landua, berak asi zuan lan guzia bukatua. Zer zan? Bedeinkatu zuan Santuak lur ura, aren jabiak lagundu ziolako. Asko aldiz berta oi dana, urrikizko lan batengatik uzten danian eskuen arteko lana, Jaungoikuaren bendiziuak ugaritzia lan ura.\nTrabe-Bonatan eman zioten San Franziskori etxe bat, baña antolatu biar zan iñor bizituko bazan. Deitu ziran langilliak. Lan asko ta legor zan jendia. Indar berritzeko ardo piskatxo bat eskatu zioten oek. Ardorik etzan; ura bai iturrian. Biali zituan bi lagun errira ardo eske, eta etziran agiri. Lan egiteko atsegin da indarra, eta an ari ziranak indargabetu ziran bizigarriaren paltan. Urrikaldu zan orduantxe Santua. Juan zan iturrira; egin zuan gurutziaren señalia iturriaren gañ; eta iturriak, beste gabe, uraren ordez, ordu luze batian, ardua eman zuan, eta ona.\nSAN FRANZISKO OSIMON\nBesuak zabalik artu zuten Osimon. An predikatu zuan gogor munduko atsegin ta aberatstasunen gañian. Aditzera eman zien ederki're ederki, zein igarokorrak diraden lurreko gauzak, zein utsak; aditzalle guziak ukitu zituan biotzaren erdiz-erdiko zañian. Bakoitzak orduan bere animako gauzak antolatziari eman zion; ogei ta amar gaztek eskatu zioten Ordenako jantzi santua.\nGelditu zan gau egiteko Jaun aberats baten etxian. Biotz oneko aberats ark eskaini ziozkan Santuari zituan ondasunak, eta azkenik bere burua. Eskerrak eman ziozkan orduan, eta jarraitu zion zeraman bidiari; baña ez ondotxo ere goguan artu gabe itz aiek. Uste zuan uraxe zala Jaun bat bere Ordenarako espiritu ona zuana. Andik egun gutxira biurtu zan Franzisko jauregira. Itzegin ziran alkarrekin ederki Jaungoikozko gauzen gañ. Ikus-mirak mugiturik, jakin nai zuan gabaz Santuak zertan igarotzen ote zuan denbora, eta beragatik jarri zan zelatan. Ikusi zuan bada airian zeguala, odei argi eder batek inguratua. Ordutik erabaki zuan munduari betiko agur bat egitia. Esan zion bere asmua Franziskori, eta, Franziskok agindu bezela, zabaldu zituan pobrien artian zituan ondasunak. Artu zuan San Franziskoren ordenako jantzi santua, eta egin zuan geroz santu baten bizitza.\nBi erlijioso arkitzen ziran inbidiaz igartzen; ala esan zion batian batek bestiari: Anai Franziskori zergatik egiten ote dio jendiak guri baño agur obia? Gure bizi-modua eta orrena egian ez al dira bat? Oetako batek zelatatu zuan gau batez. Irten zan Santua gabaz etxe inguruko basora, oi zuan bezela, bakardadian Jaungoikuarekin itzegitera. Jarraitu zion ixilik bestiak, eta ikusi zuan argitasun aundiak inguratua, eta, zerutik jetxirik Maria Jaungoikuaren Ama Jesus aurrarekin, nola Franziskori bere besuetara eman zion Mariak bere seme Jesus. Au ikusi zuanarekin bildurtu zan, eta kordegabe erori zan lurrera. Etxerunztzian, Santuak topatu zuan erorita zeguana; eraman zuten etxera, eta, kordatu zanian, agindu zion Franziskok etzezala esan ikusi zuana, ura ill arteraño. Baña ezin iduki izan zuan ixilik gauza ain miragarria.\nAsko aldiz egiten ziozkan gure Aita-lenari zeruak onelako mesede bereziak.\nNobizio batek ikusi zuan beste bein Franzisko itzegiten zeguala Jesus eta Maria, San Juan Bautista eta San Juan Ebanjelistakin. Zein santua eta ederra izango zan gure Aita-lenaren espiritua, naikua ematen zaigu aditzera egite modu orietan!\nJUZGO TXAR BAT\nPobretxo bat arkitu zuten Franziskok ta bere lagunak guziaren paltan. Arpegia zuri ta gañera erdi larru-gorrian. Ikusi zuanian ala Santuak, urrikaldurik egin zuan negar. Negar ura lagunari iduritu zitzaion geiegizko gauza. Aitaren begiak legortzeko ustian esan zion: Bai, orrelakuak ez dira beti-beti uste bezain urrikarri izaten. Kanpoz pobre ta urrikarri ta umill agertuagatik, iduki lezake orrek barruna uste baño aberatsago ta arruagua. Ozta esan zuan itz au, oju egin zion Santuak bere lagunari: «Zer esan dezu? Malezi geiegiak onela kendu dizu biotzetik urrikia, zure anai pobretxo onen neke ta ezin-eginaz ez geiago urrikaltzeko. Pekatu aundia egin dezu, eta pekatu ori ezta izango kastigu aundi bat gabe». «Aita esan zion orduan, umillaturik beriala, juzgo txarra egin zuan lagunak. Aita, eman bizait nai duan penitentzia». Orduan agindu zion Santuak: Ken zitzala bere soñeko-arropak, eta, auzpezturik pobriaren oñetan, aitortu zezala bere pekatua, eta, ariketa pobriak barka zekion arte, egon zedilla aren oñetan altxatu gabe. Egin zuan esana eta erremediatu zuan bere pekatua. Gero gai onen gañ eztitasun aundiarekin egin zion bidian itz-aldi bat guztiz ederra.


TERTULIA | Euskaraz egitea debekatu du futbol epaile batek. Zer egin honen aurrean? - Arrosa\nTERTULIA | Euskaraz egitea debekatu du futbol epaile batek. Zer egin honen aurrean?\nZebrabidea ARROSA 2018/02/20\nGaurkoan euskara izan dugu ardatz tertuliarako tartean. Sonia Gonzalez eta Mikel Goñi izan ditugu gurean, eta Idiazabal eta Elgoibarren arteko futbol partiduak sortutako zalaparta hartu dugu abiapuntu. Epaileak euskaraz mintzatzen ziren jokalariak zelaitik botatzearekin mehatxatu zituen, eta BBCraino ere iritsi den albistea izan da honakoa.\nPosted in ZebrabideaTagged #debekua #euskara #futbola #kirola #portada #tertulia\nPez Limboren "Oxido" lanaren berri eman digute Bilbo Hiriako kideek\nar. Ots 20 , 2018\nKORRIKA 22: 8.eguna\nRadixu irratia, Ondarroan ongi sustraitutako proiektua


Joxe Ramon Jauregi - Aizkoragilea\nJauregitarrak, hiru belaunaldi aizkorak egiten\nHernani InstitutuaHernani Institutua\nJoxe Ramon aizkora artisaua da, eta Urnietan du bere tailerraren kokagunea.\n12 urtetatik aitari laguntzen hasi zen aizkora artisautzan, berak dioen bezala. Txiki-txikitatik, bere aita errementaria zen, beraz berarekin hasi zen mundu guzti honetan, eta orain dakien guztia aitak eta aurretik, aitonak erakutsia da. 18 urterekin soldaduskara joan zen, eta bueltan, ikasketak amaitu ondoren, lanbidean hasi zen, bizitzeko modu bezela. Betidanik bizi izan da mundu honetan.\nTradizioa belaunaldiz belaunaldi pasa izan da: hiru belaunalditan, hain zuzen ere. Bere aitona, duela 80 urte baino lehenago hasi zen honetan. Amezketakoa zen eta oholak egitea zen bere lanbidea. Honekin batera aizkorak ere egiten zituen, beste hainbat gauzen artean.\nAita ere honetan aritzen zen, baita zaldi ferreketan ere, besteak beste... Aizkorak egiteaz gain, material honekin zerikusia zuten beste hainbat tramankulu egiten zituen. Baina azkenean, bere karrera aizkora bakarrik egitera zuzendu zuen.\nLaguntzarik ez duela behar dio Ramon Jauregik, baina hala ere, tailerrean gizon bat aritzen da Jauregik ezin duena eginez, denborari dagokionez oso larri ibiltzen baita. Gainera berak dio oso lan berezia dela, baita soinuari dagokionean ere. Eta bertan lan egiteko gozatu egin behar dela, bestela alferrikako lana omen delako.\nJoxe Ramonek erabiltzen dituen materialen artean badira altzairuaz kanpo beste burni mota batzuk ere. Material horien artean karbonoa da garrantzitsuenetariko bat.\nTestu hau Joxe Ramon Jauregiren aitari eskainia dago, orain dela gutxi hila baita. Horregatik Hernani Institutuko Gizarte eta Kultur Animazioko ikasleok bere aitaren oroimenez, eta testu honen lerroak aprobetxatuz gure doluminik handiak Joxe Ramon Jauregi eta bere sendiari\nPatxi Apezetxea, Hernani eta Txistua\nGaur egun Hernaniko Txistulari bandako zuzendari zara, ezta?\nBai. Zuzendari lanetan aritzen naiz baina zuzendari baino txistulari bezela gehiago aritzen naiz. Igandero jotzen dugu eta baita festa konkretutan ere. Udaletxeak berak ere deitu izan digu zenbait inauguraziotan parte hartzeko. Orain dela 25 urtetatik nago zuzendari lanetan, baina esan dudan bezala zuzendari bezela baino txistulari bezela aritzen naiz gehiago. Urtean 5 edo 6 kontzertu egiten ditugu txistulari bandak eta metalarekin eta abesbatzekin beste zenbait ere egiten ditugu.\nEuskal Herriko Txistulari Elkarteko bokala izan zara edo zara?\nEuskal Herriko Txistulari Elkartea 2000 txistularik osatzen dugu gutxi gora behera. Bokalak probintzi bakoitzeko ordezkari izaten dira eta ni Gipuzkoako ordezkari bezela aritu naiz 10 urtez, Txistulari Elkarteko juntan. 3 hilabetero aldizkari bat ateratzen dugu txistuari buruz; aldizkari hau gerra aurretik hasi zen eta gaur egun ere jarraitzen du. Aldizkaria euskeraz eta gazteleraz da eta musikari buruz hitzegiteaz gain literatura, zenbait elkarrizketa... uztartzen dira. �Hernani eta txistua� liburua idatzi duzu. Nondik nora egin duzu?\nUdaletxeak lehiaketa bat atera zuen 1990ean, Hernaniko herriaren ezagutzaren hoberako. Liburuak bi zati ditu alde batetik ikerketa lana, datu zaharrak bilatu, artxibora jo� Bilatu dudan dokumenturik zaharrena 1531. urtekoa da. Hernaniko artxiboetaz gain beste zenbait herritan ere ibili naiz. Dokumentu zahar hauek itzultzeko teknikari baten laguntza izan dut. Liburuaren bigarren zatian prentsan eta aldizkarietan ateratako artikuluen bilduma egin nuen. Lehiaketa atera aurretik ari nintzen lan hau egiten nire gustoz, iada 3 urte baneramatzan eta 4 urte inguruan burutu nuen, nire seme Mikelen laguntzaz. Lehiaketa irabazi nuen eta liburua Kutxak argitaratu zuen.\nNola hasi zen zure musikarako zaletasuna eta non ikasi zenuen?\n60. hamarkadan euskal dantza talde bat sortu zen eta bertako dantzari nintzen. Txistularirik ez genuen eta ezin bilatu ibiltzen ginen. Taldean planteatu genuen norbaitek txistua ikasi behar zuela eta nik neuk ikasi nuen. Hasieran Hernanin solfeoa ikasi nuen parrokiko organista zen Jesus Zubimendirekin. Ondoren 3 hilabetez Jose Ansorenarekin aritu nintzen txistua ikasten eta ondoren Donostian ikasketa ofizialak egin nituen Jose Ignazio Ansorenarekin, 2 urtez.\nNola gertatu zen Ansorena anaien testiguarena?\nTestiguarena oso gauza bitxia izan zen. Ansorena Ugalderen testiaguarena 60. hamarkada inguruan gertatu zen. Hernaniko kioskoan igandero musika bandak jotzen zuen eta tarteka txistulariek. Kanpoko jendea txistulariei txistuka eta harrika hasi zen txistuaren aurka. Herriko jendea hori defenditzera atera zen eta sekulako istiluak sortu ziren. Hernaniko txistulariak amore eman zuten eta Hernani txistu gabe gelditu zen. Bera eta Antonio Insausti (Txobito) ikasten ari ziren eta baita Joakin Apezetxea atabala jotzen ere. Igandetan jotzeari ekin zioten 66ko urteberri egunean.\nZer nolako etorkizuna ikusten duzu?\nEtorkizun ona ikusten dut. Txistuak bere esparrua du eta ezin du lehiatu beste instrumentuekin. Gaur egun txistua zenbait instrumenturekin jotzeko ongi dago tonuak aldatu baitaitezke. Lehen txistua pieza bat zen eta orain aldatu daiteke, horrela beste esparru bat bilatu duelarik. Txistua berez da flauta bat hiru zulorekin. Txistua Euskal Herritik kanpo ere badago nahiz eta berdina ez izan. Gertatzen dena da Euskal Herrian beste herrialdetan baino gehiago zaindu dela eta asko hobetu dela. Musika Eskolan txistu ikasketakdaude eta urtero txistulari gazteak ateratzen dira nahiz eta gero askok utzi. Zer nolako ideiak edo aholkuak emango zenizkioke etorkizuneko txistulari gazteei?\nTxistua gustatu egin behar dela eta bestela alferrik dela. Barrutik afizioa eta gogoa baldin badu kostantzia eta pazientzia behar da. Beste aldetik txistua erabiltzeko esango nieke kalean, sagardotegietan... Askok ikasketak egiten dituzte eta ondoren etxean bakarrik jotzen dute. Txistua kaleko instrumentua da.\nGabonetan Hernaniko Institutuan pintxo lehiaketa bat egin zen. Gizarte eta Kultur Animaziokook parte hartu genuen eta irabazi. Hona hemen pintxo irabazlea. Ardo on batekin pintxo oso gustagarria izan litekeena\nTolosako txontxongilo jaialdia\nAbenduaren 2an Tolosako txontxongilo jaialdira joan ginen. Bertan Indiako txontxongilo elkarte baten ikuskizuna ikusi genuen eta argazkian ikusi daitekeen bezala beraiekin egoteko aukera eduki genuen beraien txontxongilo teknikak aztertzen\n�Campos de Fresa�\nXX. mendearen amaiera. Salas gizonak telefonoa hartzen du goizeko 06:00etan eta bere alaba Luci ospitalean dagoela esaten diote. Luci koman dago, modan dagoen drogak, estasiak, egoera honetara eraman du. Bere lagunak gertatutakoa pentsatzen eta aztertzen hasten dira; bere lagunik onena, Loreto, bulimika da. Lucik Loretori zin egin zion berak aterako zuela zulo beltzetik. Gertatutakoa gertatuta, bere bizitza ere arriskuan ikusten du laguna egoera horretan ikusirik. Lucirekin maitemindurik dagoen mutila, Eloi, pilula eman zion trapitxeroaren bila hasten da, honek lagunduko diolakoan. Beste aldetik polizia ere bere atzetik dabil eta kazetari bat gertakari honen amaieraren bila dabil. Ordu gutxiren buruan izugarrizko tentsioa dago. Denak Luciren aldeko borrokan dabiltza eta baita beste zerbaitegatik ere, beraiengatik. Koman dagoen bitartean bera pentsakor dago, tunel batean aurkitzen da, mina du, sufritzen dago.\n``Campos de fresa`` gaur egungo egoeran oinarritutako nobela bat da, bertan drogei, diskotekei eta trapitxeroei buruzko gertakariak ageri dira\nMar Adentro filmeagatik berak orain dela gutxi argazkilari onenaren Goya saria irabazi du. Filme honek otsailaren 27an irabazi zuen atzerriko pelikula onenaren Oscar saria.\nXabier Agirresarobek 2004ko argazkilaritza saria irabazi du eta 5 Goya ditu bereganaturik jadanik, azkena Mar Adentro filmarekin. Hable con Ella filmean hartu du parte besteak beste. Baita ere: Soldados de Salamina, Secretos del Corazon eta Los Otros pelikuletan


Ezin da karpeta zabaldu. Ezin izan da karpeta multzoa ireki. Fitxategian akatsak antzeman zitezkeen.\nHasiera Produktuak DataNumen Exchange Recovery Fitxategian akatsak antzeman zitezkeen\n"Fitxategian akatsak antzeman zitezkeen" buruzko informazio zehatza\nMicrosoft Outlook erabiltzen duzunean fitxategi bat irekitzeko edo sinkronizatzeko lineaz kanpoko karpeta (.ost) fitxategia, errore-mezu hau ikusten duzu:\nEzin da karpeta zabaldu. Karpeta multzoa ezin izan da ireki. Xxxx fitxategian akatsak antzeman zitezkeen.ost. Irten posta gaitutako aplikazio guztietatik eta erabili Sarrerako ontzia konpontzeko tresna.\nnon 'xxxx.ost'izena da lineaz kanpoko karpeta (.ost) fitxategia Outlook-ek sortu du lineako Exchange postontziarekin lan egiten duenean. Agian ez duzu fitxategia ezagutzen inplizituki sortu baita.\nZure OST fitxategia hondatuta edo kaltetuta geratzen da eta Microsoft Outlook-ek ezin du prozesatu, errore honen berri emango du.\nAkats hau konpontzeko eta datuak galtzea ekiditeko, egin hau:\nItxi Microsoft Outlook eta sarbidea izan dezaketen beste edozein aplikazio OST fitxategia.\nAurkitu OST errorea eragiten duen fitxategia. Akats mezuko informazioan oinarrituta, fitxategi hori erraz aurki dezakezu. Fitxategia ere erabil dezakezu Search funtzioa Windowsen bilaketa OST fitxategia.\nBerreskuratu lineaz kanpoko datuak OST fitxategia. Exchange OST fitxategiak lineaz kanpoko datuak ditu, mezu elektronikoak eta gainerako elementu guztiak barne, zure Exchange postontzian, oso garrantzitsuak direnak zuretzat. Datu horiek berreskuratzeko eta erreskatatzeko, behar duzu erabili DataNumen Exchange Recovery eskaneatzeko OST fitxategia, berreskuratu bertan dauden datuak eta gorde Outlook PST fitxategi batean Outlook-ekin mezu eta elementu guztiak erraz eta modu eraginkorrean atzitu ahal izateko.\nEgin jatorrizkoaren babeskopia OST fitxategia. Segurtasunagatik, hobe duzu babeskopia egitea.\nAldatu jatorrizkoa edo ezabatu originala OST arazoa eragiten duen fitxategia.\nKonpondu akatsa. Ziurtatu Outlook-eko posta elektronikoko kontuaren ezarpenak zuzenak direla eta Outlook-ek zure Exchange zerbitzariarekin zuzen konektatu daitekeela. Ondoren restart Outlook eta bidali / jaso mezu elektronikoak dagokion Exchange postontzian, eta horri esker Outlook-ek berri bat sortuko du OST fitxategia automatikoki eta bere datuak Exchange postontziarekin sinkronizatu. Metodo hau funtzionatzen ez badu, zure uneko posta profila ez da zuzena, ezabatu eta beste bat sortu beharko duzu, honela:\n6.1 Itxi Microsoft Outlook.\nKlik 6.2 Start, eta egin klik Kontrol-panela..\nKlik 6.3 Aldatu ikuspegi klasikora Windows XP edo bertsio berriagoak erabiltzen badituzu.\n6.4 Egin klik bikoitza Mail.\n6.5 Posta konfiguratzea Elkarrizketa koadroa, egin klik Erakutsi profilak.\n6.6 Aukeratu zerrendako profil oker bat eta egin klik Kendu kentzeko.\n6.7 Errepikatu 6.6 profil oker guztiak kendu arte.\nKlik 6.8 Gehitu profil berria sortzeko eta posta elektronikoko kontuak zerbitzarian dituzten ezarpenen arabera gehitzeko.\n6.9 StarOutlook-ekin eta berriro sinkronizatu Exchange postontziarekin, arazoa desagertuko dela ikusiko duzu.\nInportatu berreskuratutako datuak 3. urratsean. Zure ondoren OST fitxategiaren arazoa konpondu da, gorde berria OST Exchange postontziaren fitxategia ireki eta, ondoren, ireki Outlook-ekin 3. urratsean sortutako PST fitxategia. Zure jatorrizko berreskuratutako datu guztiak dituenez OST fitxategia, beharrezko elementuak kopiatu ditzakezu zure berrira OST fitxategia modu selektiboan.


CPA Exam Advice Archives - Martiartu CPA Azterketa (Pass on Your First Try!)\n10 Jan Pasa Berrian 2017 CPA Azterketa: Aholkuak Surgent en Kontabilitatea aditua aurrera\nPosted at 22:00h in CPA Exam Advice, Main Blogroll 0 Oharrak\nThe 2017 CPA azterketa-aldaketak nahiko gutxi ditu, baina behar alterazio horiek eraginik nola prestatu proba eta ordena bertan atalak hartu duzu zuk? Erantzun laburra da bai, CPA azterketa-aditua Liz Kohler guri azaltzen bideo honetan bezala. Click below to...\n10 Jan Top 5 Gauzak entzungo duzu CPA egiteko ikasita Noiz\nEz dago informazio asko dago out CPA azterketa buruzkoa da. Batzuk lagungarria da, baina ez zentzugabekeria edo okerra saiakerak askorekin hautagaiak gainditu proba laguntzeko. Beraz, argitasun batzuk eman, goian azaldu dudan 5 things people tell me or ask me while...\n10 Jan Zergatik da CPA Azterketa Beraz Zaila?\nEdonork CPA Azterketa huts egin du eskatu du zergatik da hain zaila. Izan da haren hausnartu jende ugari azterketa hartzeko fase ezberdinetan arabera. gure lagunak ez-kontulari For, Erantzuna egiten gero eskatu zergatik nahiz eta traba? Baina benetan, why is the CPA Exam so...\n10 Jan The Best Way to CPA Azterketa Huts batetik berreskuratu\nHuts CPA Azterketa atal bat sucks, baina erosotasuna hartu ahal izango duzu ere, hori oso erronka proba bat da, eta jende askok ez duten eraman dute lehen aldiz igaroko in. Izan ere, pass rates for the different sections of the exam have ranged from 47-57%. It’s...\n10 Jan CPA Celebrity irakaslea Roger Phillip egindako elkarrizketa\nRoger Phillip's energetic personality and unique teaching style has made him one of the most well known CPA review instructors in the business. Find out what his #1 CPA azterketak prestatzeko punta izana baino gehiago irakatsi ondoren 25 urte. ezagunena CPA berrikuspena Ikastaroak bat sortu duzu, what’s...


�Harresistentzia� - GARA\nPentsaera utilitaristak ez gaitu etsipenera eroan behar. Borrokaren ageriko emaitza baino garrantzitsuagoa baita borrokaren idealek, erresistentziak eta galtzaileen adoreak gainerakoei transmititzen dien energia\nHistorialariek Vicente Rojo Lluch Ebroko borroka ospetsuaren estratega militar errepublikazalearen ahotan ipintzen dute esaldia: Resistir es vencer! (Erresistitzea irabaztea da). Ordutik soka-tiralari baten bati ere entzun izan diot. Rojok, akademia militar askotan, eta bereziki sobietarrean, irakasten zen maniobra militar bikaina diseinatu zuen, ordu gutxitan ehun mila soldaduk Ebro ibaia gurutza zezaten.\nRojoren asmoa, orduan Errepublikako buru politikoa zen Negrinen eskariz, erasoaldi baten bidez denbora irabaztea zen. Alde batetik, faxistek Teruel hartu ostean Valentzia konkistatu gura zuen ofentsiba faxista indargabetu, eta bestetik, Hitlerrek Txekoslovakia militarki okupatzeko publikoki erakusten zuen grinak epe laburrean eragin behar zuen gerratea piztu arte amorerik ez ematea. Ipuinaren amaiera, beste hamaika kontakizun demokratikoren berbera izan zen. Europak faxismoarekin bakea sinatu, Espainia eta Txekoslovakiako Gobernu demokratikoak salduta utzi eta 130.000 gorpu txakurren bazkarako geratu ziren Ebro ibaiaren eta Gandesa bitarteko lurretan. Ai, Carmela...\nAurreko barikuan Donostian jazo zena ikusteak euskaldun, independentista eta ezkertiar izateaz harro sentiarazi ninduen. Zapalduen historia borroka berriei ekiteko energia ematen diguten erresistentzia heroikoz eta borroka galduez beterik dago. Eta pentsaera utilitaristak ez gaitu etsipenera eroan behar. Borrokaren ageriko emaitza baino garrantzitsuagoa baita borrokaren idealek, erresistentziak eta galtzaileen adoreak gainerakoei transmititzen dien energia. Badira energia sortzaile diren porrotak, indiferentzia entropikoa eragiten duten garaipenak bezainbeste.\nBeti ipini ohi dut adibide bera, XX. mende erdialdeko mugimendu politiko karlista. Nafarroako Brigadak Francoren infanteriarik bortitzena izan ziren. Garaipenez garaipen ibili ziren gure mendietatik Mediterraneoko hondartzetara, Lemoatik Gandiara. Baina euren idealak gerra amaitu bezain laster desagertu ziren. Euren garaipenak ez zuen energiarik eragin euren ondorengoengan. Falangismoaren eta Opus Deiren arteko dieta kobratzaile bihurtu ziren, mugimendu ideologiko moduan desagertu ziren, Karlismoaren aldarrikapena anekdotiko bihurtzeraino XXI. mendeko bizitza politikoan.\nBeraz, ikas dezagun galduz irabazten, kartzelako ziegan dagoenari nire artikuluko orriarekin ipurtzuloa garbitzeko gogoa sortu arren ere. Artikulu honentzako zeregin duina litzateke.\nBestela, Legazpin bezala, borrokak irabaziz galtzen amai genezake eta. Alferkeria soziala aurkari gogorregia da erreferendum bidez bere kontra lehiatzeko. Lantokira joateko goizeko seietan iratzartzearen aurkako bozketarik balego, argi daukat herriak zer bozkatuko lukeen. Iratzargailuko alarma ipinita daukan orduaren araberako botoa. Baina geuk gauzak besteek baino hobeto egin behar ditugu, egiten dakigulako.\n�Harresistentzia� praktikatu dezagun indarrak desorekaturik dauden borroketan. Baina ez ditzagun besteak �harresistitzera� derrigortu, epe luzeko itsukerian oinarrituta egiten badute ere.


Nafarroako Gobernuak ikasturte honetako unibertsitate-garraiorako laguntzak eskatzeko epea zabaldu du\nNafarroako Gobernuak ikasturte honetako unibertsitate-garraiorako laguntzak eskatzeko epea zabaldu du osteguna, 2012.eko irailak 20\n700.000 euro jarriko du finantzaketarako eta hitzarmenak izenpetuko ditu bidaiarien linea erregularretako esleipendun enpresekin\nNafarroako Gobernuak unibertsitate-garraioari laguntzak emateko eskaerak aurkezteko epea zabaldu du; 2012-2013 ikasturte honetan 70.00 eurokoak izango dira. Interesa duten pertsonek eskaerak irailaren 28a arte aurkeztu ahalko dituzte Foru Gobernuko erregistro ezberdinetan edo 30/1992 Legearen 38.4 artikuluan aurreikusitako beste edozein bulegotan.\nIrailaren 19ko Nafarroako Aldizkari Ofizialean (NAO) argitaratutako 58E/2012 Ebazpenean jasotzen denez, laguntza horiek jaso ditzakete: garraio-bekarik ez duten unibertsitateko ikasleek eta Nafarroako Unibertsitate Publikoko Iruñea eta Tuterako campusetan, Nafarroako Unibertsitateko Iruñeko campusean, Iruñeko eta Tuterako UHUNeko kide diren zentroetan edo Musikako Goi Mailako Kontserbatorioan ikasten ari direnek.\nHorretarako, Iruñerritik at bizi beharko dute, Nafarroako hiriburuko edo Tuterako zentroetan ikasten badute, Erriberako hiriko campusera joaten badira, eta ikastetxera eskualdeen arteko garraioan joan beharko dute. Halaber, aurreko ikasturtean gutxienez 48 kreditu gainditu izana eskatzen da edo 5,50 puntutik gorako sarrera-nota izatea unibertsitatean estreinakoz matrikulatzen badira. Gainera, Nafarroako Gobernuaren gazte-txartelaren titular izan beharko dira (baldintzak betetzen direnean).\nOro har, txartelaren prezioaren % 50 itzuliko da laguntzaren bitartez. Horretarako, onuradunek Hezkuntza Departamentuan aurkeztu beharko dute 2013ko urtarrileko, apirileko eta uztaileko lehen 15 egunetan unibertsitate-garraioan aurreko hilabeteetan erabili dituzten txartelak.\nBestalde, Nafarroako Gobernuak hitzarmenak sinatuko ditu bidaiarien garraio-enpresekin unibertsitarioak Iruñea edo Tuterara ailega daitezen lehen eskola baino lehen, beti 08:00ak baino lehen, eta beren jatorrizko udalerrietara itzul ahal daitezen 21:00ak baino lehen. Eguneko lehen zerbitzuan nahiz arratsaldeko azkenekoan, autobusek geldialdi bat egin beharko dute unibertsitate bakoitzetik gertu dauden ohiko tokietan.\nGainera, aparteko bi zerbitzu horietan behar beste leku izan beharko dute; hala, ikasle bat bera ere ez da eserlekutik gabe geratuko. Gainerako ordutegian, onuradunek gainerako bidaiariek dituzten eskubide berak izango dituzte. Ikasleek, gainera, beraien eskaera betetzeko unean konprometitutako ordutegia errespetatu beharko dute.


ARARTEKO, 2.1.  Hezkuntza\nAurreko grafikoetan adierazi bezala, aurten izapidetu diren eta adingabeekin lotura zeukaten kexen ia erdiak (%46k) hezkuntza sistema formalari lotutako egoerak ditu hizpide. Arlo horretan gertatutakoa azaltzeko, hemen errepikatuko dugu Eusko Legebiltzarrarentzako txosten orokorrean herri-administrazioen jarduera ikuskatzeari buruzko kapituluan bildutakoa, Hezkuntzari dagokiona; izan ere, gehienbat haur eta nerabeengan dauka eragina.\nIkasleen onarpenari buruzko kexa kopurua aurreko urteetan aurkeztutakoen antzekoa da. Kexak eragin dituzten arrazoiak errepikatu egin dira. Hala, aurten berriz ere lekurik ez dagoenean aplikatzen diren onarpenerako lehentasunezko irizpideak zalantzan jarri dira -bereziki, familia unitatearen urteko errentaren irizpideari lotutakoa- eta berriro agerian jarri da erroldaren datuen gehiegizko erabilera.\nHalaber, hezkuntza-administrazioak baimendutako ratioa berriro aintzat har dezan hizpide duten kexak jasotzen jarraitu dugu. Horri dagokionez, interesdunei jakinarazi diegu indarrean dauden ratioak gaindi daitezkeela, bakarrik, eta salbuespenez, ezarritako arrazoien ondotik, aurretik zentroen berariazko eskaera eginda, eta ratioa ehuneko hamar handitzeko egungo aurreikuspenak xede duela behin ikasturtea hasita eskolatu behar diren ikasleak eskolatzea.\nHori horrela, azpimarratu nahi dugu, gure iritziz, hezkuntza-administrazioak prozesuaren kudeaketa mekanizaturako bidea emango duen aplikazio informatikoaren xehetasunak argitaratu beharko lituzkeela, bereziki, bigarren eta hirugarren aukeren esleipenari buruzkoak.\nJakina den moduan, ohiko prozesu horretatik kanpo, ikasleen onarpena eskolatzeko lurralde batzordeen bidez kudeatzen da. Proposamenak aurkezterakoan, batzorde horiek, familiek adierazitako borondateaz gain, euskal hezkuntza-sisteman ahalik eta integraziorik normalizatuena jarraitu behar dute, zehazki honako irizpideen babesean: 1) zentroaren gertutasuna familia etxebizitzari dagokionez eta eskolan dagoeneko anai-arrebarik ote dagoen; 2) funts publikoekin mantendutako zentro guztien (publikoak eta itunduak) arteko oreka; 3) zentroetan dauden baliabide teknikoen eta giza baliabideen erabilera eraginkorra eta 4) zentroaren egokitasuna ikasleari hezkuntza-erantzuna emateko.\nJoan den urtean, aipatu genuen izapidetutako kexa batzuen ondotik beldur ginela ea familien nahia behar bezala kontuan hartzen ari ote zen, adierazi baikenuen hainbat kasutan eskolatzeko proposamenak hizkuntza eredutik eta familiek eskatutako zentro motatik aldentzen zirela. Hori horrela, aurten are kezka handiagoaren isla agerian jarri behar dugu. Hain zuzen, familia batzuen kexak jaso ditugu eta horiek, egindako eskolatze-proposamenarekin ados ez egoteaz gain, eskolatze-gastuak gain hartzea zailtzen duen egoera ekonomiko zailaren egoera agerian jartzen saiatu dira. Ildo horretan, kexa horiek eskolatze-gastuen arteko desberdintasuna mahaigaineratzen dute, dela ikastetxe publikoa edo pribatu hitzartua, egoera hori alde batera utzi ezin dela argudiatzeko, hain zuzen, familien asmotik aldentzen diren eskolatze-proposamenak egiteko irizpideak ponderatzerakoan.\nHezkuntza Sailak nabarmendu du ikastetxe pribatu hitzartuen finantzaketa baldintzek eta eskola-garraio, -jantoki eta –materialerako familiei emandako laguntzek aukera ematen dietela herritar guztiei eskola-mapa konfiguratzen duten unibertsitateaz kanpoko ikastetxe-sarean (bai titulartasun publikoko bai pribatu hitzartuko ikastetxeek osatutakoa) erabateko sarbide unibertsala izan dezaten.\nHalaber, ikastetxe aldaketa edo lekualdaketaren aukerari lotutako kexa nahikotxo izapidetu ditugu, ikasleak onartzeko ohiko prozesua alde batera utzita. Egoera horren ondotik egiaztatu ahal izan dugu bi arrazoi daudela aurretik eskatutako zentroan ikasturte batez egotetik salbuesten dutenak: ikaslearentzako arriskua edo pairamendua dakarten egoerak eta hezkuntza-ikuskapenaren txosten baten bitartez behar bezala egiaztatuta egon daitezela, eta adin oso goiztiarretan distantzia esanguratsuetara aldatzea dakarten bat-batean jazotako helbide aldaketak -azken egoera hori eguneratutako erroldaren egiaztagiriarekin froga daiteke-.\nGure ustez, beharrezkoa da zenbait adingaberen eskolatzerik ezaren egoerarekin amaitzen saiatu diren erabaki judizialen gainean jarraitu diren eskolatze aginduak jorratu dituzten hainbat kasu aipatzea. Halaber, erakunde honetara jo dute deseskolatzea eta eskola-absentismoa errotik kentzeko onartutako programa aplikatzeko moduaren aurka dauden hainbat familiak. Gure iritziz, kexa horiek guztiek agerian jartzen dute gizarte-izaerako demanda bat dagoela “etxeko hezkuntza” edo “homeschooling“ izenarekin ezagutzen den hezkuntza-aukeraren inguruan.\nBeste kontu batzuk aintzat hartuz, esan behar dugu, oro har, Hezkuntza, Unibertsitate eta Ikerketa Sailak emandako datuek optimistak izateko bidea ematen digutela, hain zuzen, hezkuntza-eskaintzaren etengabeko hobekuntzarako ezarritako adierazleen betetzeari dagokionez. Hori bai zailtasunik handienek zero eta hiru urteko hasierako tartean egoten jarraitzen dute, batez ere, bi urteko gelen eskaintzan.\nHorri dagokionez, urte horretan aurkeztutako kexa guztien artean Barakaldon dagoen herritarren demanda bideratzeko asmoz aurkeztutako kexa gailentzen da. Jakin dugun eskaera horrek ekimen garrantzitsuak eragin dituela, horien artean, udalbatzak 2011ko abenduaren 29an egindako ohiko bilkuran onartutako mozioa. Horren arabera, dagozkion aginduak eman daitezen eskatu da Barakaldo Haurreskolak Partzuergoan sar dadin. Hain zuzen ere, mozio hori ez betetzeak herritarren demandari funtsa ematen dio, kontuan hartuta une honetan zero eta bi urteko tarte horretarako programatutako hezkuntza-eskaintza zabal dadin eskatuz erakunde honetan kexa moduan aurkeztu dela. Euskadiko Eskola Kontseiluak aurkeztutako Txostena 2008-2010 urteetakoak Barakaldon jazotako plaza eskasiaren arazo partikularrak biltzen ditu.\nHezkuntza-plangintza edo -programazioaren alderdiei dagokienez, 2012. urtean hainbat ebazpen eman ditugu Iruarteta HLHIren hezkuntza-komunitateak hala eskatuta izapidetutako kexen ondotik. Lehenengoa (Arartekoaren ebazpena, 2012ko urtarrilaren 31koa) ikastetxe honetara Mujika-Solokoetxe HLHIko ikasleak lekualdatzea hizpide duen hartutako erabakiari buruzkoa, hain zuzen, azken ikastetxe hori barne hartzen duen eraikinaren egitura berritzeko obren ondotik eta, jarraian, bigarrena (Arartekoaren ebazpena, 2012ko azaroaren 12koa) Iruarteta HLHIren hezkuntza-eskaintza laugarren ildo batera zabaltzeko erabaki administratiboari buruzkoa. Bi ebazpenetan nahitaez aintzat hartu behar diren bi alderdi gailendu behar ditugu hezkuntza-programazioari edo –plangintzari lotutako hainbat kontu jorratzen direnean: alde batetik, egoeran sartuta dauden hezkuntza-agenteen parte-hartzea eta, bestetik, hartutako erabakien motibazio betea.\nHain zuzen, Irungo Elatzeta HLHIrako aurreikusitako hezkuntza-ibilbide berriari buruzko kexa bat izapidetzeak aukera eman digu egiaztatzeko hezkuntza-administrazioaren aldetik jarrera harkorra egon dela. Ildo horretan, interesdunei adierazi diegu oso positibotzat jo dugula Hezkuntza Sailak aintzat hartu izana familiek 2. zk.ko ibilbide hori prestatu eta indartzeaz arduratu den lantaldean (Hirubide BHI, Elatzeta HLHI eta Leka-enea HLHI zentroak barne hartzen ditu) zuzenean parte hartu izana.\nAre gehiago, Hezkuntza, Unibertsitate eta Ikerketa sailburuak Hezkuntza Batzordearen aurrean Arabako eskola-maparen berri emateko egindako Legebiltzarreko agerraldi batean gailendu nahi izan du aipatu mapa plangintza demokratikoaren ondorioa dela, hezkuntza-komunitatearen ordezkari guztien partaidetzarekin, erakunde honek behin eta berriro errepikatu duen moduan.\nAurreko honi lotuta, onartu behar dugu Gasteiz hirirako mapa berri honetan ezarritako programazioak aukera eman duela joan den urteko (2011) txostenean jaso genuen egoera bideratzeko; bertan haur kopuru esanguratsua geratu zen plazarik gabe ikasleen onarpenerako prozesuan.\n2012. urtean Gasteiz hirian bi urteko geletan hezkuntza-plangintzan ezarritako adierazleen betetzearen jarraipena egiteko hasitako ofiziozko jarduera amaitu dugu. Ikastetxeen zuzendariak emandako erantzuna eta, bereziki, Hezkuntza, Unibertsitate eta Ikerketa sailburuak 2012ko martxoaren 19ko saioan Eusko Legebiltzarreko Hezkuntza Batzordean izandako esku-hartzeak aukera eman du plaza eskaintza familien demandara egoki dadin hezkuntza-administrazioak egindako plangintzaren ahalegina berresteko. Hala, adierazi behar dugu 2012-2013 ikasturterako ikasleak onartzeko prozesua itxi egin dela eta ez dela aparteko kexarik erregistratu Gasteizen zabalkuntza eremu berrietan bi urteko plazen eskaintzaren inguruan.\nHorrez gain, Hezkuntza, Unibertsitate eta Ikerketa Sailak haur hezkuntzako lehenengo zikloaren gainean egindako diagnosiaren lehenengo aurrerapenaren berri izan dugu. Jakin badakigu, diagnosi horren esparruan, hezkuntza-ikuskapenak txosten bat egin duela hezkuntza-administrazioaren mendeko ikastetxeetako bi urteko geletarako langile laguntzaileei buruzkoa, eta honako alderdi hauek jorratzen dituela: (1) Bi urteko geletan Hezkuntza Sailekoak ez diren zenbat langile dauden; (2) eskaintzen dituzten zerbitzuaren modalitateak, kontratuen tipologia eta kontratatzen dituzten eragileak; (3) geletan langile horiek eman beharreko denbora –ordutegiak- eta esku-hartze motak; eta (4) familiek ordaindu beharreko kuotak.\nTxosten hori egiterakoan sailak beharrezko esku-hartze ildoak zehazteko eta horretarako jarduera egutegi bat ezartzeko proposamenaren berri baino ez dugu izan. Hortaz, jarduera horrek eman ditzaken erantzunak ezagutzeko zain geratzen gara.\nLanbide heziketaren esparruan goi-mailako irakaskuntzen eskaintza handiagoa ez egotearen ondotik haserre dauden herritarren kexak jaso ditugu. Horrez gain, nabarmendu beharrekoak iruditzen zaizkigu zenbait interesdunek egindakoak, kontuan hartuta aldez aurretik euren aukeraren barruan dagoen familietako bati lotutako erdi-mailako ziklo bat gainditu ostean, probaren zati zehatza egitetik salbuetsita egongo zirela uste zutela. Haien matrikulak izapidetzerakoan horiek izapidetzeaz arduratzen ziren ikastetxeen akats baten ondotik, probaren emaitzak argitaratzerakoan, zati zehatzean kalifikatu gabeko hautagaitzat jo ziren. Dena den, azkenean, salatutako akatsak konpondu egin dira.\nApirilaren 3ko 47/2012 Dekretuaren onarpenaren berri eman nahi dugu. Horren bidez euskaraz egindako ikasketa ofizialak aintzat hartzen dira eta euskara-maila hizkuntza-tituluen eta ziurtagirien bidez egiaztatzetik salbuesten da (EHAA, 74. zk., apirilaren 16koa).\nHalaber, berriz ere ikastetxe atzerritarretan euskara eta euskal literaturaren irakaskuntza ezartzearen ondotik sortutako arazoak mahaigaineratu behar ditugu. Tamalez, aipatu arazoek oraindik ere dihardute hainbat zentrotan, zehazki, San Bonifacio ikastetxe alemanean, eta arazook bideratzeko hezkuntza-administrazioaren jarrera erabakigarriagoaren falta sumatzen dugu.\nHorrez gain, 2012. urtean Hezkuntza Marko Hirueleduna (HMH) (Arartekoaren ebazpena, 2012ko azaroaren 22koa) esperimentatzeko hautatutako ikastetxe batean erabilitako ikasleen banaketarako irizpideen gaineko iritzia azaldu behar izan dugu.\nEgia da HMHren jardun esperimentalaren ezaugarri diren orientabide ireki eta malguek ikasleak taldekatzeko hainbat irizpide barne hartzen dituztela, ikastetxeei aitortu zaien antolakuntza-, pedagogia- eta kudeaketa-autonomia gauzatuz. Kexa eragin duen kasuan, aukeratutako sailkapena justifikatzeko argudiatu da baliabide gehiago esleitu dituztela taldeen artean zeuden desberdintasunak orekatzeko. Izan ere, ematen du taldeen ebaluazioaren emaitzek erabilitako estrategia bermatzen dutela. Edonola ere, emaitza horiek alde batera utzita, noiz nolakoak baitira, erakunde honen ustez, komenigarria litzateke Hezkuntza, Unibertsitate eta Ikerketa Sailak azterketa sakonagoa egingo balu. Horrela, ondorioztatu ahalko da HMH esperientzian parte hartzeko baldintzak egokiak diren haien prestakuntza akademikoa hezkuntza hirueleduneko proiektu horrekin bat eginez jarraitu nahi duten ikasleen aukera berdintasuna bermatze aldera.\nIkastetxeei dagokienez, adieraziko dugu Txingudi-Irungo ikastola HLHIko eta Txingudi BHIko gurasoen elkarteak erakunde honen esku-hartzea eskatu dutela, zenbait helbururen artean, ikastetxe horien ohiko mantentzean tartean dauden hainbat administraziok eduki behar duten ardura-maila zehazteko. Jakin badakigu ikastetxe horiek -ikastolak eta eskola publikoa batzeko prozesuaren ondorioz irakaskuntzako sare publikoaren zati direnak- egoera berezia ari direla pairatzen. Izan ere, hezkuntza-egitasmoaren eta -plangintzaren ondorioetarako Irungo udalerrian bizi diren ikasleei erantzuna ematea aurreikusi bada ere, zentro horiek dituzten ondare ondasunak eta 2011ra arte eman ez zen titulartasuna Hondarribiko Udalari dagozkio. Bideratutako izapideetan Hondarribiko alkatetzaren jarrerak harritu gaitu, kategorikoa izan baita Txingudi ikastolako instalazioak barne hartzen dituen eraikinen sarbideak eta instalazioak mantentzeko baliabide ekonomiko gehiago ez emateko erabakiari dagokionez.\nGarraio eta jantoki zerbitzu osagarriei dagokienez, joan den urtean adierazi genuen garraio eta jantoki zerbitzu osagarriak konfiguratzeko moduak gure esku-hartzea baztertzea eragin zuela, hain zuzen, eztabaidatik salbuetsi gabeko hainbat kasutan, kontuan hartuta kudeaketa zuzenaren jantoki zerbitzuaren baimenak berekin dakarrela eguerdiko eskola-garraioaren zerbitzua ukatzea. Halaxe jazo zen Duranako Ikasbidea Ikastola IPIren inguruan aurkeztutako kexarekin.\nHorri dagokionez, 2012. urtean agerian jarri behar da Ikasbidea ikastolako autobusaren erabiltzaileen guraso elkarteak (TTIPI-TTAPA Ikasbidea elkartea) hilabeteak daramatzala haren eskaeretan aintzat hartzeko bide formal bat gaitzeko helburuaren inguruan lanean. Ildo horretan, erakunde honen bitartez, Hezkuntza, Unibertsitate eta Ikerketa sailburuaren aurrean mahaigaineratutako eskaera bat berariaz ebazten ahalegindu gara baina, saiakerak behin eta berriro egin arren, oraindik ez dugu aldeko emaitzarik lortu.\nHalaber, eztabaida eragin du hezkuntza-administrazioak hartutako erabakiak, alegia, Ametzaga, Sarria eta Bitoriano herrietan bizi diren ikasleei ematen zitzaien eskola-garraioaren zerbitzua eteteari buruzkoak. Eskola-kontseiluetako hainbat ordezkarik, baita Arabako Zuia udalerriko ikastetxeetako gurasoen elkarteetakoek ere, gure bitartekaritza eskatu dute.\nJantoki zerbitzuari dagokionez, jankideek garraiorako eskubidea izan edo ez izatearen arabera ordaindu behar dituzten zenbait prezio zalantzan jartzen dituzten kexak gailendu behar ditugu.\nZerbitzu horren gaineko irizpideek xedatzen dute garraiorako eskubidea duen ikaslearen jantokiko kuota eskubide hori ez duenarena baino baxuagoa izan dadin. Azken horiek tratu desberdintasun horretaz kexu ziren eta, gure iritziz, ez dakar oinarririk gabeko bereizkeria, eskola-jantoki zerbitzua ezartzeko lehentasuna lotuta baitago eskola-garraiorako eskubidea duten ikasleak egoteari.\nHala, iruditzen zaigu kexa horiek agian agerian jartzen dituztela krisi ekonomikoaren ondorioak, beste ekitaldi batzuetan ez baitira mahaigaineratu, kontuan hartuta duela gutxi arte jantokirako eskubidea lortzeaz baino arduratzen ez ziren familiek orain prezio sistema zalantzan jarri dutela.\nHorrez gain, azken urteotan familia batzuek behin eta berriro egindako bi eskaera jorratzen ari gara. Horietako bat, dieta begetarianorako aukera aitortzea, azkenean onartu egin dena. Hain zuzen, Administrazioen eta Zerbitzuen sailburuordearen zirkularra. Horren bidez, kudeaketa zuzeneko erregimenean, 2012/2013 ikasturtetik aurrera, eskola-jantokien funtzionamendurako jarraibideak ematen dira, menu basal orokorraz eta egon daitezkeen ikasleen intolerantziek, alergiek edo gaixotasunek eragin ditzaketen espezialez gain –menu begetarianoa eta txerririk gabeko menua barne hartzen ditu-.\nAzken horren bidez, erantzuna eman nahi zaie, hezkuntza-administrazioaren ustez, dieta desberdina arrazoi erlijiosoengatik eskatzen duten familiei, baina haientzat ez da nahikoa eta, horregatik, halal dieta izenekoa onar dadin eskatzen dute.\nEskaera hori, besteak beste, Euskadiko Kontseilu Islamikoak sinatu du eta haren eskaerak beste esparru batzuetara zabaltzen ditu, adibidez, arabiera eta Marokoko kultura irakastera bideratutako Espainia eta Maroko arteko programaren esparruan irakasleak kontratatzera.\nHezkuntza-premia bereziak dituzten ikasleei dagokienez, 2012. urtean osasun-arloko premia jakinei buruzko kexak (1 motako diabetes mellitus) izapidetzen jarraitu dugu eta eskola-orduetan eskaini beharreko osasun arreta bereziari buruzko zirkularra, 2005eko azaroan onartutakoa, gure jardueraren oinarritzat hartu dugu.\nHalaber, 2012ko azaroaren 29ko Arartekoaren ebazpenean adierazitakoa gailendu behar dugu, hain zuzen, hezkuntza-premia bereziak dituen adingabe baten kasua (haren familia-etxebizitzatik gertu dagoen hitzartutako zentro batean matrikulatzea baimendu zaio eta hezkuntza-laguntzarako espezialista bat behar du).\nHalaber, Euskal Gorrak - Pertsona Gorren Elkarteen Euskal Federazioak berriro ere entzumen ezgaitasunen bat duten ikasleen premien inguruko hainbat kexa helarazi dizkigu, bereziki hizkuntzak, lanbide heziketako ikasketa jakin batzuk edota, areago, unibertsitate ikasketak egiten ari direnenak.\nHorrez gain, familia baten kexa ebazteko aukera izan dugu. Familia horrek haren semearen txosten psikopedagogikoak eskuratu nahi zituen, baita adingabeak, La Ola eskola itxi eta Berango-Merana HLHIko gela egonkor batean eskolatuta egon ostean, Getxoko Julio Caro Baroja BHIn egon eta gero, gelako arduradunaren, laguntzarako langileen eta garraio-arduradunen laguntzarekin lekualdatu zituzten egiaztatu ere.\nBeste urtebetez, eragindako familia batzuek azpimarratu dute gaindohatzeko baldintza pertsonalei loturiko hezkuntza-premia bereziak dituzten eta arreta faltaren nahasmenduak dituzten ikasleei erantzun hobea ematen ahalegintzeko premia. Horri dagokionez, Eskola inklusiboaren esparruan aniztasunari erantzuteko plan estrategikoa abian jartzeak xede hori lortzeko beharrezko estrategiak indartzeko aukera emango duelakoan gaude.\nAniztasun pertsonala eta kulturala gizartearen beraren ezaugarri atxiki gisa ulertzeak eta, ondorioz, modu positiboan baloratzeak eta gizartea osatzen dugun pertsona guziontzat aberasgarritzat jotzeak 2012. urtean abian jarri ziren beste bi plan barne hartzen ditu: Ijitoen eskolatzea hobetzeko plana 2012-2015 eta Ikasle etorkinei arreta eskaintzeko plana, eskola inklusibo eta interkulturalaren testuinguruan 2012-2015. Argi dago erakunde honek urteetan zehar jarraipen berezia egin duela bi kolektibo horietako haurren eskolatzearen inguruan; izan ere, erakundearen ustez, zaurkortasun egoera berezian daude. Ikuspuntu hori oinarritzat hartuta, poztasunez hartu ditugu plan eta lan-proposamen horiek, Ararteko erakundeak egindako iradokizun eta gomendioekin bat datozen jarduerak biltzen dituztenak eta euskal haur guztien (euren jatorria, identitate kulturala edo maila sozio-ekonomikoa alde batera utzita) aurrerapena berdintasun baldintzetan saihesten duten oztopoak gainditzeko bide eraginkorra izango direlakoan gaude.\nIkasle etorkinak zentro gutxi batzuetan biltzea saihestea bezalako planteamenduekin bereziki bat gatoz, ez haur etorkinen presentziak “bertako” haurren errendimenduari kalte egiten diola dioen oinarririk gabeko sinesmena dela-eta, baizik eta etorkinen portzentaje handi bat talde berean biltzea ez delako onuragarria etorkinentzat beraientzat, PISA 2009 ikasleen nazioarteko ebaluazioan jasotako datuak kontuan hartuta, ISEI-IVEI erakundeak atera dituen ondorioei jarraiki. Ikasleen errendimendua ez da baxuagoa kanpoan jaio izan direlako bakarrik. Goian aipatutako planaren diagnosi-oinarria izan den ikerketa horren arabera, kalifikazioetan dagoen aldea “euren ezaugarri sozioekonomikoen eta kulturalen bitartez azaldu daiteke”. Egoera ekonomikoak familia jakin bat non biziko den eta euren seme-alabak zein ikastetxetan ikasiko duten zehazten du. Begi bistakoa da etorkin gehienak hirietako gunerik txiroenetan bizi direla eta eremu horietako eskoletan bildu ohi direla. Beraz, administrazioaren ardura da bere esku dauden baliabide guztiak baliatzea baztertzaileak edo bidegabeak izan daitezkeen jarduera mota guztiak saihesteko. Ez bakarrik arrazoi pedagogikoak direla-eta, baita gizarte mailako arrazoiengatik ere: zentro edo sektore jakin batzuen ghettizazioa edo estigmatizazioa saihestea eta gizarteratzea sustatzea.\nEgia da ikasle etorkinen edo ijitoen eskolatzeak ez duela inolako kexarik eragin erakunde honetan baina gizarte mailan laguntzarik ez duten ikasleentzako arreta eta programa konpentsatzaileak gure ustez garrantzitsuak diren bi espedientetan jorratu izan diren gaiak dira.\nHorietako lehenengoak Gasteizko “Pedro Anitua” Hezkuntza Konpentsatzaile eta Lanbide Heziketarako Partzuergoaren deuseztapena dauka hizpide. Gure ofiziozko jarduera abian jartzea eragin zuen gertakaria hauxe izan zen: 2012ko ekainean, partzuergo horren Gizarteratzeko eta Laneratzeko Hezkuntza Ikasgelen (AISE) programaren deuseztapen posiblea. Dena den, zenbait hilabete beranduago partzuergoa bera desagertu zen, 27 urtetan zehar lanean aritu ostean.\nJasotako informazio guztia aztertu eta gero, ondorioztatu genuen 2011. urtean Arabako Foru Aldundiak bat-batean AISE programaren finantzazioa bertan behera utzi zuenez eta Gasteizko Udalak ordura arte egiten zuen ekarpen ekonomikoa aurreko urteekin alderatuz murriztu zuenez, horrek guztiak desoreka ekonomiko garrantzitsua eragin zuela. Are gehiago, partzuergoa “larriki zauritua” geratu zen eta ezin izan zuen 2012-2013 ikasturterako prestakuntza eskaintza bat abian jartzeko erronka bere gain hartu, ezta Hasierako Lanbide Prestakuntza Programen atalean ere. Estatutuen 3. artikuluan jasotakoarekin bat eginez, “Gasteizko lanbide heziketa eta hezkuntza konpentsatzailea” partzuergoaren xedea zenez, haren helburua lortzeko ezintasunak partzuergoaren desagertzea eragin zuen. Edonola ere, Hezkuntza Sailak Hasierako Lanbide Prestakuntzarako Programen jarraitutasuna bermatu zuen eta ohiko baldintzak mantentzen saiatu zen, ordura arte kudeatzen zituen erakundeak bere lana burutzen jarrai zezala bide alternatiboak topatuz. Gainontzeko programa eta zerbitzuak desagertu ziren.\nGertakari horrek gure artean eragin duen lehenengo erreakzioa atsekabe handia izan da. Jakin badakigu partzuergoaren jarraitutasunari buruzko erabakia bazkide diren erakundeen legezko erabaki politikoen eremuaren barruan eta lehentasunak ezartzeko lana zailtzen duen aurrekontuak mugatu dituen testuinguru estu baten barruan dagoela. Hala eta guztiz ere, adierazpen publiko zein pribatuetan aditzera eman ohi dugun moduan, ez daukagu inolako zalantzarik jarduera konpentsatzaile eta prebentzio jarduerek haurren eta nerabeen hezkuntzarako eskubidearen gauzatzean duten balioaren inguruan. Gure ustez, partzuergoak sortu zituenak bezalako hezkuntza inguru konpentsatzaile horiek modu erabakigarrian laguntzen dute desberdintasunak gizarteratzean eta arriskuan dauden gazteek gaitasunak, ezagutzak eta jarrerak eskura ditzaten bidea errazten dute, eginkizun eta funtzio ezberdinak gara ditzaten pertsona helduaren estatusa lortu arte, emantzipazioa sustatuz.\nHori abiapuntutzat hartuta, gure iritziz, mugaketa ekonomiko handia nagusi den garai hauetan, arrisku handienetako bat hauxe da: administrazio, erakunde eta/edo sail bakoitzak (arauaren irakurketa zehatza eginez gero) bere eskumenekoak diren alderdiei dagokienez atzera egitea eta ordura arte eskaintzen zituen eta herritarrek baliatzen zituzten prestazio eta zerbitzuak bertan behera uztea (gure ustez, herritarren beharrak asebetetzen ziren programa/zerbitzu horien bitartez).\nHizpide dugun bigarren jardueraren jatorria familien, ikasleen eta profesionalen ordezkariek aditzera eman duten kezka da. Kezkaren arrazoia da orain arte Bilboko Udalak eskaintzen zuen Udako-Neguko Eskola gizarte- eta hezkuntza-laguntzarako programaren murrizketa gogorra. Programa horren xedea laguntzarik jasotzen ez duen gizarte inguruneko gazteei gizarte zein hezkuntzako laguntza ematea zen. Modu paraleloan hainbat dei jaso ditugu gure esku-hartzeari lotuta: zuzendaritza taldeak, ikastetxe jakin batzuetako gurasoen elkarteak, kolektibo pedagogikoak, 5. Barrutiko Gizarte, Hezkuntza eta Osasun Baliabideen Mahaia, etab.\nProgramari lotutako jaso dugun informazioa kontuan hartuta, hauxe baloratu dugu bereziki: gizarte eta hezkuntza izaera, hau da, elkargune eta partekatze guneetan kokatua; izaera konpentsatzailea eta prebentzio izaera, hau da, taldearekin alderatuz desabantaila duten haurrei eta nerabeei zuzendua eta defizitak konpentsatzera zuzendua. Prebentzio izaera dauka arrisku eta zaurkortasun egoerek okerrera egitea zailago bihurtuko duelako; familien artean sortutako konfiantza eta laguntzeko eginkizuna, batez ere gurasoei, euren guraso-eskumenak garatze aldera (harremanetan jarri diren pertsonek gehienbat alderdi hori aipatu izan dute); komunitate izaera, mutikoen eta neskatilen inguruan bertan garatzen delako, filosofia normalizatzaile baten barruan, estigmatizazioaren aurkakoa; eta, azkenik, herrialdean duen errotzea eta gizarte-hezkuntzako eragileen sarean duen eginkizuna, izan ere, kasu batzuetan familien eta baliabide komunitarioen arteko (edo, batzuetan, azken horien arteko) elementu “konektore” bilakatu baita.\nAurreko kasuan bezala, erabakia udalaren legezko politiken erabakien esparruan kokatzen dela ulertzen dugun arren, egokitzat jo genuen unera arte zerbitzu hori jasotzen zuten 600 ume baino gehiagok ordutik aurrera izango zuten egoerarekiko gure kezka helaraztea eta programa eragiten zuten beharren estaldurari buruzko aurreikuspenen inguruan galdetu genuen.\nBilboko Udalaren erantzunak aldez aurretik azaldu zuen hezkuntzaren eskumena Euskadin Eusko Jaurlaritzako Hezkuntza, Unibertsitate eta Ikerketa Sailari dagokiola eta udal programa horren existentzia nolabait azaldu zuen: duela hamar urte baino gehiago hasi zen une hartan ez baitzegoen programen bidezko gaur egungo eskaintza bezalako eskaintzarik ikasleen gizarte eta kultura inguruari loturiko beharrak bideratzeko.\nArgudio horiei erantzunez adierazi genuen moduan, ez dugu zalantzan jarriko hezkuntzarako eskubidea bermatzeko eskumena, hezkuntza behar berezi eta zehatzak dituzten haurrentzako derrigorrezkoak diren laguntzekin baina zalantzaren bat sortu da programak berdintsuak direla baieztatzeari dagokionez. Bestalde, administrazio edo erakunde jakin bat eskumenduna izateak argi uzten du zeinena den jarduteko erantzukizun saihestezina baina horrek ez du esan nahi gainontzekoak modu osagarrian jardun ezin dutenik, eremu jakin batzuetan ekintzak bideratu ahal izateko lankidetzan aritzea ezinbestekoa baita. Une honetan koordinazioak berebiziko garrantzia eskuratu du, koordinazioa baita bikoiztasunak eta sakabanaketa saihesteko helburua lortzea bermatuko duena. Gainera, horri esker, herritarrek euren beharrentzako erantzunak jaso ahalko dituzte.\nIzan ere, hauxe da gure esku-hartzearen oinarrizko eta funtsezko kezka: nork eta nola bideratuko diren zerbitzu hori jasotzen zuten neska, mutil eta familien beharrak programa desagertu denetik. Zentzu horretan bai lepora genezake, behintzat gure ikuspuntutik, ordura arte eskaintzen zen eta herritarrek jasotzen zuten zerbitzua bertan behera utzi izana, behar horren estaldura bermatuko duen eta eskudun izan daitekeen beste administrazio, erakunde edo sail baten erreleboa behar bezala kudeatu gabe.\nAzkenik, eskola-bizikidetzari dagokionez, gure jarduerak ikastetxe batean berdinen artean jazotako tratu txarren kasu bati lotutako jarduera amaitzen duen 2012ko martxoaren 27ko Arartekoaren ebazpena aipatuz laburtuko ditugu. Derrigorrezko bigarren hezkuntzako 2. mailan ikasten zegoen bitartean berdinen arteko tratu txarren kasu batean egon zen gazte baten familiak erakunde honen esku-hartzea eskatu du, hezkuntzako agenteek egoera horren aurrean jardun zuten moduagatik. Erakunde honek positiboki baloratzen du Hezkuntza, Unibertsitate eta Ikerketa Sailak ikastetxeetan berdinen artean gertatzen diren tratu txarrekin lotutako episodio posible guztiak ahalik eta arintasun, eraginkortasun eta segurtasun handienaz jorratzeko egiten duen ahalegina. Horretarako neurria izan da, esate baterako, Ikastetxeetan berdinen arteko tratu txarrak gertatzen direnean jarduteko gida eta Eskolan ciberbullying-aren aurrean jarduteko protokoloa gida berriak onartu izana. Hala ere, kexa honetan aztertutako kasuaren errealitatearen ondorioz, berriz ere azpimarratu behar dugu jarduera burokratizatuak ekidin behar direla eta tratu txarren errealitatearen diagnostiko ona egiteko, biktimei laguntza, babesa eta segurtasuna emateko eta ukitutako familiekin konfiantzazko harremana eta komunikazio ona izateko helburu saihestezinak era arrakastatsuan bete eta aseko dituzten gida berri hauen aplikazio sistematiko eta eraginkorra sakondu behar dela.\nArazo horri dagokionez, 2012an Euskal Autonomia Erkidegoko Eskola Bizikidetzaren Behatokiaren jarduerari hasiera eman genion. Ararteko erakundeak bertan parte hartzen du osoko bilkurako kide gisa. Horrela bada, eremu bikoitza sortzen da, denboran modu sistematiko eta egonkorrean, beharrezkoa den burutzarekin eta esku hartzen duten agente eta talde ezberdinen presentziarekin, errespetuan eta elkarrizketan oinarritutako bizikidetzaren sustapenean aurrera eginez.\nBehatokiak bilatzen dituen helburuetako bati jarraiki (ikusi 19/2012 DEKRETUA, otsailaren 21ekoa, Euskal Autonomia Erkidegoko Eskola Bizikidetzaren Behatokia sortzeko dena), urteko bigarren osoko bilkuran ISEI-IVEIk Ikasleen arteko tratu txarrak Lehen Hezkuntzan eta DBHn izeneko 2012ko txostenari buruz egindako ikerketa aurkeztu zen. Azterlan horrek adin ezberdinetako ikasleek euren zentroan eta hurbileneko inguruan gertatzen den ikasleen arteko tratu txarrari buruz dituzten iritziak eta ikuspuntuak biltzen ditu eta errealitate horren inguruko informazio oso garrantzitsua eskaintzen du. Azterlanak lortutako emaitzak aurreko ikerketetan (2004, 2005, 2008 eta 2009) lortutakoekin parekatzen ditu eta horren bidez antzemandako aldaketen azterketa eta balorazioa egin daiteke, baita arazoa konpontzeko bideratutako neurrien eraginarena ere. Hala eta guztiz ere, 2012ko txostenak aldagai kopuru gehiago gaineratu ditu azterketan (18 Lehen Hezkuntzan eta 19 Bigarren Hezkuntzan, azterlan guztietan egin izan diren 12 eta 13 aldagaien aurrean, hurrenez hurren) tratu txarren testuinguru berriak islatzeko helburuarekin, hala nola, ziberbullyinga, edo egun arte ezkutuan zeuden tratu txarraren ezaugarriak ikusarazteko, besteak beste, eraso homofobikoa.


Administrazio publikorako software libreko tresna bat argitaratu du San Markosek\nSoftwarea libratzeko eta garatutako aplikazioak udalen eta beste toki-administrazio batzuen zerbitzura jartzeko Eusko Jaurlaritzaren plataforma erabiltzen duen Euskadiko lehen toki-erakundea dugu San Markos mankomunitatea. Ekimen horri esker, horretan interesa duen edozein toki-erakundek aplikazio horiek erabil ditzake, eta bere premietara egokitu.\nZehazki, aplikazio bat garatu dute toki-erakundeen aktiboen amortizazioa kontrolatzeko, eta, horri esker, erakunde bakoitzaren inbentarioa eta erakundearen aktibo bakoitza kudea daiteke. Intranet izateko diseinatua dago, baina web ingurunea denez, extranet gisa ere funtziona dezake.\nEdozein udalek edo herritarrek balia dezake aplikazio hori Openapps aplikazioaren bidez, eta, kode irekian garatuta dagoenez, ez du lizentziarik ordaindu behar. Hasierako bertsioa gaztelaniaz garatu dute, baina aplikazioaren lizentziak eta arkitekturak software hau euskaraz ere baliatzeko aukera ematen dute, horretarako egokitzapen erraza eginda.\nLotutako informazioa: elkarrizketa San Markos mankomunitateko zuzendari nagusi Kepa Ugartemendiarekin.


2019KO BATZAR NAGUSIETARAKO HAUTESKUNDEAK\nAkatsak antzeman direnez Hauteskunde Batzorde honi dagozkion eskualdeetan Gipuzkoako Batzar Nagusietarako Hauteskundeetara aurkeztutako hautagaien zerrendei buruz 2019ko apirilaren 24ko 76 zk. duen Gipuzkoako Aldizkari Ofizialean argitaratutako iragarkian, jarraian agertzen den eran zuzentzen da:\nZIURTATZEN DUT: Hauteskunde Erregimen Orokorrari buruzko ekainaren 19ko 5/1985 Lege Organikoaren 47.5 eta 187.4 artikuluekin bat etorriz, Hauteskunde Batzorde honi dagozkion eskualdeetan 2019eko Gipuzkoako Batzar Nagusietarako Hauteskundeetara aldarrikatutako hautagaien zerrendak, izenpetzaileak zigilaturik eta errubrikaturik, honekin batera doazenak direla.\nZIURTATZEN DUT: Hauteskunde Erregimen Orokorrari buruzko ekainaren 19ko 5/1985 Lege Organikoaren 47.1 eta 187.4 artikuluekin bat etorriz, Hauteskunde Batzorde honi dagokion barrutian 2019ko Gipuzkoako Batzar Nagusietarako Hauteskundeetara aurkeztutako hautagaien zerrendak, izenpetzaileak zigilaturik eta errubrikaturik, honekin batera doazenak direla.\nBergara, 2019ko apirilaren 24a.—O.E. lehendakaria.—Idazkaria. (2689)